

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 31/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 663/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΨΓΗΙΩΨΑ-24Ι | **«Έγκριση υπο βολής αιτήματος τροποποίησης της πράξης :»Λειτουργία δομών και υπηρεσιών της Δημοσιας Διοίκησης προς όφελος των γυναικών και για την καταπολέμηση της βίας – Συμβουλευτικό Κέντρο Δήμου Αρταίων»»** |

Στην Άρτα σήμερα την εικοστή ογδόη (28η) του μηνός Νοεμβρίου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 28493/23-11-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Καραγεώργος Γεώργιος 6. Χαρακλιάς Κωνσταντίνος 7. Ζέρβας Κων/νος 8. Σιαφάκας Χριστόφορος 9. Λιόντος Νικόλαος | 1. Σφήκας Δημήτριος 2. Κουτρούμπα Άννα-Μαρία 3. Κοτσαρίνης Μιχαήλ 4. Λιλής Γεώργιος 5. Γραμματικού-Παπατσίμπα Θεανώ 6. Βλάχος Μιχαήλ 7. Βασιλάκη-Μητρογιώργου Βικτωρία 8. Κιτσαντά Ευαγγελίτσα 9. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Κοσμάς Ηλίας 6. Ντέμσια Αικατερίνη 7. Ζυγουβέλης Παναγιώτης 8. Παπαλέξης Ιωάννης | 1. Βλάρας Γρηγόριος 2. Κατσαντούλα Αναστασία 3. Παπακίτσος Στέφανος 4. Παπαιωάννου Κωνσταντίνος 5. Μπαλάγκας Γεώργιος 6. Παπάζογλου Χαράλαμπος 7. Πετανίτης Δημήτριος |

Στη συνεδρίαση παραβρέθηκαν οι Πρόεδροιτων Τοπικών Κοινοτήτων Καλογερικού Κορωνησίας και Ροδαυγής οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Συμβούλιο αποφάσισε για τη συζήτηση 12 εκτάκτων θεμάτων τα οποία θα συζητηθούν μετά την συζήτηση των τακτικών θεμάτων.

Η κα Βασιλάκη, η κα Κιτσαντά και ο κ. Ξυλογιάννης αποχώρησαν μετά την συζήτηση των τακτικών θεμάτων.

Ο κ. Πρόεδρος κήρυξε την έναρξη της συνεδρίασης και εισηγούμενος το 2ο έκτακτο θέμα της ημερήσιας διάταξης «Έγκριση υπο βολής αιτήματος τροποποίησης της πράξης :»Λειτουργία δομών και υπηρεσιών της Δημοσιας Διοίκησης προς όφελος των γυναικών και για την καταπολέμηση της βίας – Συμβουλευτικό Κέντρο Δήμου Αρταίων» έδωσε το λόγο στον αρμόδιο αντιδήμαρχο κ. Τράμπα ο οποίος παίρνοντας το λόγο έθεσε υπόψη του Συμβουλίου τα εξής:

Με την υπ’ αριθμ. 117366/5-11-2018 εγκύκλιό του, το Υπουργείο Οικονομίας και Ανάπτυξης (Εθνική Αρχή Συντονισμού), ενημερώνει τους δικαιούχος για την ,μεταξύ άλλων, παράταση συγχρηματοδότησης κατά δύο (2) έτη των Κέντρων Συμβουλευτικής Υποστήριξης και των Ξενώνων Γυναικών Θυμάτων Βίας.

Στόχος είναι η εξασφάλιση επαρκούς χρόνου λειτουργίας των δομών ώστε να εδραιώσουν τη λειτουργία τους και την αποδοχή τους από το κοινωνικό σύνολο καθώς και η ωρίμανση για την απρόσκοπτη μετάβαση σε βιώσιμο σύστημα λειτουργίας μετά τη λήξη της περιόδου συγχρηματοδότησης.

Η ενσωμάτωση των αλλαγών αυτών στις αντίστοιχες ενταγμένες πράξεις στα ΠΕΠ, θα διενεργηθεί μέσω τροποποίησης των Αποφάσεων ένταξης.

Με το αριθμ. 3229/26-11-2018 έγγραφό της η Ειδική Υπηρεσία Διαχείρισης του Επιχειρησιακού Προγράμματος Περιφέρειας Ηπείρου, καλεί τους δικαιούχους να υποβάλλουν αιτήματα τροποποίησης των αποφάσεων ένταξης έως και την Πέμπτη 29/11/2018.

Ο Δήμος Αρταίων έχει εντάξει την πράξη «Λειτουργία δομών και υπηρεσιών της δημόσιας διοίκησης προς όφελος των γυναικών και για την καταπολέμηση της βίας-Συμβουλευτικό Κέντρο Δήμου Αρταίων» με κωδικό ΟΠΣ 5000569 στο Ε.Π «Ήπειρος 2014-2020», προϋπολογισμού 190.676,64€ και διάρκεια υλοποίησης 36 μήνες. (Α.Π. 606/04-03-2016/ΑΔΑ:6ΔΩ77Λ9-170).

Προκειμένου να προβεί η υπηρεσία στο αίτημα τροποποίησης της απόφασης ένταξης ως προς το χρονοδιάγραμμα και τον προϋπολογισμό, θα πρέπει το δημοτικό συμβούλιο να αποφασίσει για την έγκριση της συνέχισης της συμμετοχής του Δήμου στο πρόγραμμα και την αποδοχή των προτεινόμενων τροποποιήσεων.

Κατόπιν των ανωτέρω παρακαλούμε να ληφθεί απόφαση από το Δημοτικό Συμβούλιο σχετικά με:

* Την έγκριση συμμετοχής μας στην παράταση του προγράμματος και την  αποδοχή της επιπλέον χρηματοδότησης
* Την υποβολή νέου τροποποιημένου Τεχνικού Δελτίου Πράξης με βάση τις οδηγίες της ΕΥΔ και ειδικότερα την αλλαγή του χρονοδιαγράμματος για άλλα δύο (2) έτη, με νέα ημερομηνία λήξης τις 30/11/2020 .
* Την εξουσιοδότηση του Δημάρχου για την υπογραφή νέας, τροποποιημένης Απόφασης Υλοποίησης με Ίδια Μέσα (ΑΥΙΜ)
* Tην ανανέωση των συμβάσεων του υπάρχοντος προσωπικού από 01/12/2018 έως 30/11/2020
* Την εξουσιοδότηση του Δημάρχου για την υπογραφή τυχόν τροποποίησης της προγραμματικής σύμβασης με το ΚΕΘΙ (σε περίπτωση που απαιτηθεί) και οποιουδήποτε άλλου εγγράφου για τη συμπλήρωση του φακέλου της υποβολής αιτήματος τροποποίησης της πράξης.

Στη συνέχεια έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3852/10, N.3463/06 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α.  Την έγκριση συμμετοχής  του Δήμου Αρταίων στην παράταση του προγράμματος και την  αποδοχή της επιπλέον χρηματοδότησης

Β.- Την υποβολή νέου τροποποιημένου Τεχνικού Δελτίου Πράξης με βάση τις οδηγίες της ΕΥΔ και ειδικότερα την αλλαγή του χρονοδιαγράμματος για άλλα δύο (2) έτη, με νέα ημερομηνία λήξης τις 30/11/2020 .

Γ.- Την εξουσιοδότηση του Δημάρχου για την υπογραφή νέας, τροποποιημένης Απόφασης Υλοποίησης με Ίδια Μέσα (ΑΥΙΜ)

Δ.- Tην ανανέωση των συμβάσεων του υπάρχοντος προσωπικού από 01/12/2018 έως 30/11/2020

Ε.- Την εξουσιοδότηση του Δημάρχου για την υπογραφή τυχόν τροποποίησης της προγραμματικής σύμβασης με το ΚΕΘΙ (σε περίπτωση που απαιτηθεί) και οποιουδήποτε άλλου εγγράφου για τη συμπλήρωση του φακέλου της υποβολής αιτήματος τροποποίησης της πράξης.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 663/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*