

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 31/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 645/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: Ψ8Λ8ΩΨΑ-ΟΞΘ | **«Γνωμοδότηση του Δημοτικού Συμβουλίου σχετικά με μεταβολές  σχολικών μονάδων Δευτεροβάθμιας εκπαίδευσης σχολικού έτους 2019-2020»** |

Στην Άρτα σήμερα την εικοστή ογδόη (28η) του μηνός Νοεμβρίου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 28493/23-11-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Καραγεώργος Γεώργιος 6. Χαρακλιάς Κωνσταντίνος 7. Ζέρβας Κων/νος 8. Σιαφάκας Χριστόφορος 9. Λιόντος Νικόλαος | 1. Σφήκας Δημήτριος 2. Κουτρούμπα Άννα-Μαρία 3. Κοτσαρίνης Μιχαήλ 4. Λιλής Γεώργιος 5. Γραμματικού-Παπατσίμπα Θεανώ 6. Βλάχος Μιχαήλ 7. Βασιλάκη-Μητρογιώργου Βικτωρία 8. Κιτσαντά Ευαγγελίτσα 9. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Κοσμάς Ηλίας 6. Ντέμσια Αικατερίνη 7. Ζυγουβέλης Παναγιώτης 8. Παπαλέξης Ιωάννης | 1. Βλάρας Γρηγόριος 2. Κατσαντούλα Αναστασία 3. Παπακίτσος Στέφανος 4. Παπαιωάννου Κωνσταντίνος 5. Μπαλάγκας Γεώργιος 6. Παπάζογλου Χαράλαμπος 7. Πετανίτης Δημήτριος |

Στη συνεδρίαση παραβρέθηκαν οι Πρόεδροιτων Τοπικών Κοινοτήτων Καλογερικού Κορωνησίας και Ροδαυγής οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Συμβούλιο αποφάσισε για τη συζήτηση 12 εκτάκτων θεμάτων τα οποία θα συζητηθούν μετά την συζήτηση των τακτικών θεμάτων.

Η κα Βασιλάκη, η κα Κιτσαντά και ο κ. Ξυλογιάννης αποχώρησαν μετά την συζήτηση των τακτικών θεμάτων.

Ο Πρόεδρος κήρυξε την έναρξη της συνεδρίασης και εισηγούμενος το 14ο τακτικό  θέμα της ημερήσιας διάταξης «Γνωμοδότηση του Δημοτικού Συμβουλίου σχετικά με μεταβολές  σχολικών μονάδων Δευτεροβάθμιας εκπαίδευσης σχολικού έτους 2019-2020» έδωσε το λόγο στον Αντιδήμαρχο Παιδείας κ. Σφήκα, ο οποίος ανέφερε:

Σύμφωνα με το Αριθμ.Πρωτ.**170505/ΓΔ4/12-10-2018** εξαιρετικά επείγων έγγραφο του υπουργείου ΠΑΙΔΕΙΑΣ ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ ΓΕΝΙΚΗ ΔΙΕΥΘΥΝΣΗ ΣΠΟΥΔΩΝ Α΄/ΘΜΙΑΣ ΚΑΙ Β/ΘΜΙΑΣ ΕΚΠΑΙΔΕΥΣΗΣ και το σχετικό έγγραφο με Αριθμ .Πρωτ **9160/9-11-2018** της Δ/ΝΣΗΣ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ Ν. ΑΡΤΑΣ προτείνεται τις εξής μεταβολές σχολικών μονάδων που ανήκουν στο Δήμο Αρταίων για το σχολικό έτος 2019-2020:

**Α.** Στο Εσπερινό ΕΠΑ.Λ. Άρτας τη προσθήκη της ειδικότητας **«Τεχνικός Μηχανολογικών Εγκαταστάσεων και Κατασκευών»** για Γ’ Τάξη του τριετούς Εσπερινού ΕΠΑ.Λ. του τομέα Μηχανολογίας.

**Β.** Στο Εσπερινό ΕΠΑ.Λ. Άρτας τη προσθήκη της ειδικότητας **«Βοηθός Κομμωτικής Τέχνης»** για Γ’ Τάξη του τριετούς Εσπερινού ΕΠΑ.Λ. του τομέα Υγείας Πρόνοιας- Ευεξίας.

Επιπροσθέτως προτείνουμε να μην επέλθει ουδεμία άλλη μεταβολή στους Τομείς και στις Ειδικότητες των ανωτέρω σχολικών μονάδων, όπως αναφέρονται στην με αριθμ.Φ20/139823/Δ4/23-08-2017 εγκύκλιο του Υπουργείου Παιδείας Έρευνας και Θρησκευμάτων.

Προτείνουμε στο Δημοτικό Συμβούλιο να γνωμοδοτήσει θετικά.

Στη συνέχεια έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010  και την εισήγηση

**ΓΝΩΜΟΔΟΤΕΙ   ΟΜΟΦΩΝΑ**

Α. Συνηγορεί με την εισήγηση της Δ/νσης Δευτεροβάθμιας  Εκπ/σης Ν. Άρτας  για τις μεταβολές των σχολικών μονάδων Δευτεροβάθμιας Εκπαίδευσης για το σχολικό έτος 2019-2020, στο Δήμο Αρταίων ως εξής:

**Α.** Στο Εσπερινό ΕΠΑ.Λ. Άρτας τη προσθήκη της ειδικότητας **«Τεχνικός Μηχανολογικών Εγκαταστάσεων και Κατασκευών»** για Γ’ Τάξη του τριετούς Εσπερινού ΕΠΑ.Λ. του τομέα Μηχανολογίας.

**Β.** Στο Εσπερινό ΕΠΑ.Λ. Άρτας τη προσθήκη της ειδικότητας **«Βοηθός Κομμωτικής Τέχνης»** για Γ’ Τάξη του τριετούς Εσπερινού ΕΠΑ.Λ. του τομέα Υγείας Πρόνοιας- Ευεξίας.

Επιπροσθέτως προτείνουμε να μην επέλθει ουδεμία άλλη μεταβολή στους Τομείς και στις Ειδικότητες των ανωτέρω σχολικών μονάδων, όπως αναφέρονται στην με αριθμ.Φ20/139823/Δ4/23-08-2017 εγκύκλιο του Υπουργείου Παιδείας Έρευνας και Θρησκευμάτων.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.645/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*