

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 31/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 665/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 6ΤΧΥΩΨΑ-Ω9Δ | **«Αδυναμία εκτέλεσης εργασιών για την αντιμετώπιση προβλημάτων φυσικής καταστροφής»** |

Στην Άρτα σήμερα την εικοστή ογδόη (28η) του μηνός Νοεμβρίου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 28493/23-11-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Καραγεώργος Γεώργιος 6. Χαρακλιάς Κωνσταντίνος 7. Ζέρβας Κων/νος 8. Σιαφάκας Χριστόφορος 9. Λιόντος Νικόλαος | 1. Σφήκας Δημήτριος 2. Κουτρούμπα Άννα-Μαρία 3. Κοτσαρίνης Μιχαήλ 4. Λιλής Γεώργιος 5. Γραμματικού-Παπατσίμπα Θεανώ 6. Βλάχος Μιχαήλ 7. Βασιλάκη-Μητρογιώργου Βικτωρία 8. Κιτσαντά Ευαγγελίτσα 9. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Κοσμάς Ηλίας 6. Ντέμσια Αικατερίνη 7. Ζυγουβέλης Παναγιώτης 8. Παπαλέξης Ιωάννης | 1. Βλάρας Γρηγόριος 2. Κατσαντούλα Αναστασία 3. Παπακίτσος Στέφανος 4. Παπαιωάννου Κωνσταντίνος 5. Μπαλάγκας Γεώργιος 6. Παπάζογλου Χαράλαμπος 7. Πετανίτης Δημήτριος |

Στη συνεδρίαση παραβρέθηκαν οι Πρόεδροιτων Τοπικών Κοινοτήτων Καλογερικού Κορωνησίας και Ροδαυγής οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Συμβούλιο αποφάσισε για τη συζήτηση 12 εκτάκτων θεμάτων τα οποία θα συζητηθούν μετά την συζήτηση των τακτικών θεμάτων.

Η κα Βασιλάκη, η κα Κιτσαντά και ο κ. Ξυλογιάννης αποχώρησαν μετά την συζήτηση των τακτικών θεμάτων.

Ο κ. Πρόεδρος κήρυξε την έναρξη της συνεδρίασης και εισηγούμενος το 4ο έκτακτο θέμα της ημερήσιας διάταξης «Αδυναμία εκτέλεσης εργασιών για την αντιμετώπιση προβλημάτων φυσικής καταστροφής» έδωσε το λόγο στον κ. αρμόδιο αντιδήμαρχο κ. Ζέρβα ο οποίος παίρνοντας το λόγο έθεσε υπόψη του Συμβουλίου τα έξης:

Στον κωδικό 30-6262.005 του προϋπολογισμού του οικονομικού έτους 2019 έχει εγγραφεί

πίστωση 20.000,00 € για τις εργασίες αντιμετώπισης προβλημάτων φυσικής καταστροφής στο

Δήμο. Κάθε χρόνο παρουσιάζονται έκτακτες ανάγκες **(χιονοπτώσεις, πλημμύρες, παγετοί, δασικές πυρκαγιές κλπ)** με αποτέλεσμα να απειλούνται ιδιοκτησίες, επιχειρήσεις, αποκλεισμοί δρόμων αλλά και να κινδυνεύουν ανθρώπινες ζωές. Ως εκ τούτου θα πρέπει άμεσα να υπάρχουν τα κατάλληλα μηχανήματα διαθέσιμα για να επέμβουν στις πληγείσες περιοχές έτσι ώστε να αποτρέπουν τους παραπάνω κινδύνους. Οι ανάγκες που καλείται να καλύψει ο Δήμος είναι αυξημένες γιατί τα όρια του Δήμου καλύπτουν σχεδόν όλο τον κάμπο της Άρτας και ένα μεγάλο μέρος της ημιορεινής έκτασης.

Ο Δήμος διαθέτει τρία φορτηγά (ΚΗΙ 7955 MERCEDES, ΚΗΙ 7994 MERCEDES & ΚΗΙ 1557 IVECO MAGIRUS) δύο εκσκαφής-φορτωτές (KOMATSU ΜΕ 50728, ΜΕ 110821) στην τεχνική υπηρεσία και έναν Ισοπεδωτή KOMATSU ( ME 50738). Τα παραπάνω μηχανήματα τα χειρίζονται δύο χειριστές και δύο οδηγοί, οι μοναδικοί με την ιδιότητα αυτή στο Δήμο.

Στον μηχανολογικό εξοπλισμό του Δήμου δεν υπάρχει ελαστιχοφόρος περιστρεφόμενος εκσκαφέας ο οποίος αποκλειστικά μπορεί να καθαρίσει ρέματα και χειμμάρους από υπερχείλιση καθώς επίσης και αύλακες αποστράγγισης μεγάλου πλάτους, Αλατοδιανομέας για την αντιμετώπιση παγετών καθώς επίσης Υδροφόρες, πολυμηχάνημα, Μπουλντόζες- Εκσκαφής (για αντιπυρικές ζώνες) κ.α. που χρησιμοποιούνται τόσο για πρόληψη όσο και για την καταστολή πυρκαγιών.

Δεδομένου ότι ο Δήμος δεν διαθέτει τα ΑΠΟΚΛΕΙΣΤΙΚΑ μέσα και το αναγκαίο προσωπικό για την αντιμετώπιση των προβλημάτων φυσικής καταστροφής με ίδια μέσα, πρέπει οι εργασίες αυτές, να ανατεθούν με την διαδικασία της απευθείας ανάθεσης σε ανάδοχους που διαθέτουν ΑΜΕΣΑ & ΑΠΟΚΛΕΙΣΤΙΚΑ τα μηχανικά μέσα και το προσωπικό για την εκτέλεσή τους.

Κατόπιν των ανωτέρων θα εκτελεστεί η εργασία με τίτλο «**Εργασίες αντιμετώπισης προβλημάτων φυσικής καταστροφής» και προϋπολογισμό 20.000,00 Ευρώ** από ιδιώτες.

Ο χρόνος εκτέλεσης των εργασιών θα είναι μέχρι και τις 31/12/2019.

Στη συνέχεια έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3852/10, N.3463/06 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α.  Την  Αδυναμία εκτέλεσης εργασιών για την αντιμετώπιση προβλημάτων φυσικής καταστροφής διότι ο Δήμος δεν διαθέτει τα ΑΠΟΚΛΕΙΣΤΙΚΑ μέσα και το αναγκαίο προσωπικό για την αντιμετώπιση των προβλημάτων φυσικής καταστροφής με ίδια μέσα

Β.- Την ανάθεση των εργασιών για την αντιμετώπιση προβλημάτων φυσικής καταστροφής, σε ανάδοχους ιδιώτες, που διαθέτουν ΑΜΕΣΑ & ΑΠΟΚΛΕΙΣΤΙΚΑ τα μηχανικά μέσα και το προσωπικό για την εκτέλεσή τους με την διαδικασία της απευθείας ανάθεσης. Ο προϋπολογισμός των εργασιών θα ανέλθει στο ποσό των 20.000,00€. Ο χρόνος εκτέλεσης των εργασιών θα είναι μέχρι και τις 31/12/2019.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 665/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*