

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 31/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 673/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: Ψ2ΑΒΩΨΑ-0Β0 | **«α) Απομάκρυνση μη κενωθείσας θέσης περιπτέρου που βρίσκεται εντός της ΔΚ Άρτας στην οδό Σκουφά 142 (αριθμ. 50/2018 Α.Π.Ζ) β) Απομάκρυνση κενωθείσας θέσης περιπτέρου που βρίσκεται εντός της Δ.Κ. Κωστακιών (αριθμ. 49/2018 Α.Π.Ζ)»** |

Στην Άρτα σήμερα την εικοστή ογδόη (28η) του μηνός Νοεμβρίου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 28493/23-11-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Καραγεώργος Γεώργιος 6. Χαρακλιάς Κωνσταντίνος 7. Ζέρβας Κων/νος 8. Σιαφάκας Χριστόφορος 9. Λιόντος Νικόλαος | 1. Σφήκας Δημήτριος 2. Κουτρούμπα Άννα-Μαρία 3. Κοτσαρίνης Μιχαήλ 4. Λιλής Γεώργιος 5. Γραμματικού-Παπατσίμπα Θεανώ 6. Βλάχος Μιχαήλ 7. Βασιλάκη-Μητρογιώργου Βικτωρία 8. Κιτσαντά Ευαγγελίτσα 9. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Κοσμάς Ηλίας 6. Ντέμσια Αικατερίνη 7. Ζυγουβέλης Παναγιώτης 8. Παπαλέξης Ιωάννης | 1. Βλάρας Γρηγόριος 2. Κατσαντούλα Αναστασία 3. Παπακίτσος Στέφανος 4. Παπαιωάννου Κωνσταντίνος 5. Μπαλάγκας Γεώργιος 6. Παπάζογλου Χαράλαμπος 7. Πετανίτης Δημήτριος |

Στη συνεδρίαση παραβρέθηκαν οι Πρόεδροιτων Τοπικών Κοινοτήτων Καλογερικού Κορωνησίας και Ροδαυγής οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Συμβούλιο αποφάσισε για τη συζήτηση 12 εκτάκτων θεμάτων τα οποία θα συζητηθούν μετά την συζήτηση των τακτικών θεμάτων.

Η κα Βασιλάκη, η κα Κιτσαντά και ο κ. Ξυλογιάννης αποχώρησαν μετά την συζήτηση των τακτικών θεμάτων.

Ο κ. Πρόεδρος κήρυξε την έναρξη της συνεδρίασης και εισηγούμενος το 12ο έκτακτο θέμα της ημερήσιας διάταξης «α) Απομάκρυνση μη κενωθείσας θέσης περιπτέρου που βρίσκεται εντός της ΔΚ Άρτας στην οδό Σκουφά 142 (αριθμ. 50/2018 Α.Π.Ζ) β) Απομάκρυνση κενωθείσας θέσης περιπτέρου που βρίσκεται εντός της Δ.Κ. Κωστακιών (αριθμ. 49/2018 Α.Π.Ζ)» έθεσε υπόψη του συμβουλίου τις αριθμ.49 και 50 /2018 αποφάσεις ΕΠΖ, με τις οποίες εισηγείται τα εξής:

Με την 50/2018 απόφαση η ΕΠΖ εισηγείται θετικά για την απομάκρυνση του κενωθέντος περιπτέρου το οποίο βρίσκεται στην οδό Σκουφά αρ. 142 στην Δημοτική Κοινότητα Άρτας του Δήμου Αρταίων, η άδεια εκμετάλλευσης του οποίου ανακλήθηκε με την αρ. πρωτ. 27496/2018 Απόφαση Αντιδημάρχου Αρταίων, και για την κατάργηση της συγκεκριμένης θέσης.

Με την 50/2018 απόφαση η ΕΠΖ εισηγείται θετικά για την διατήρηση της θέσης του κενωθέντος περιπτέρου που βρίσκεται στη Δ.Κ. Κωστακιών του Δήμου Αρταίων, η άδεια εκμετάλλευσης του οποίου ανακλήθηκε με την αρ. πρωτ. 23887/2018 Απόφαση Αντιδημάρχου Αρταίων, και για να γίνουν όλες οι απαραίτητες νόμιμες ενέργειες για τη διάθεση και παραχώρησή του.

Στη συνέχεια έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3852/10, N.3463/06 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α.- Την απομάκρυνση του κενωθέντος περιπτέρου το οποίο βρίσκεται στην οδό Σκουφά αρ. 142 στην Δημοτική Κοινότητα Άρτας του Δήμου Αρταίων, η άδεια εκμετάλλευσης του οποίου ανακλήθηκε με την αρ. πρωτ. 27496/2018 Απόφαση Αντιδημάρχου Αρταίων, και για την κατάργηση της συγκεκριμένης θέσης. (αριθμ. 50/2018 αποφ. Ε.Π.Ζ)

Β.- Την διατήρηση της θέσης του κενωθέντος περιπτέρου που βρίσκεται στη Δ.Κ. Κωστακιών του Δήμου Αρταίων, η άδεια εκμετάλλευσης του οποίου ανακλήθηκε με την αρ. πρωτ. 23887/2018 Απόφαση Αντιδημάρχου Αρταίων, και για να γίνουν όλες οι απαραίτητες νόμιμες ενέργειες για τη διάθεση και παραχώρησή του. (αριθμ. 49/2018 αποφ. Ε.Π.Ζ)

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 673/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*