

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 31/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 640/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: Ψ4ΠΧΩΨΑ-ΓΝΠ** | **Έγκριση Ετήσιου Προγράμματος Τουριστικής Προβολής Δήμου Αρταίων για το έτος 2019** |

Στην Άρτα σήμερα την εικοστή ογδόη (28η) του μηνός Νοεμβρίου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 28493/23-11-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Καραγεώργος Γεώργιος 6. Χαρακλιάς Κωνσταντίνος 7. Ζέρβας Κων/νος 8. Σιαφάκας Χριστόφορος 9. Λιόντος Νικόλαος | 1. Σφήκας Δημήτριος 2. Κουτρούμπα Άννα-Μαρία 3. Κοτσαρίνης Μιχαήλ 4. Λιλής Γεώργιος 5. Γραμματικού-Παπατσίμπα Θεανώ 6. Βλάχος Μιχαήλ 7. Βασιλάκη-Μητρογιώργου Βικτωρία 8. Κιτσαντά Ευαγγελίτσα 9. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Κοσμάς Ηλίας 6. Ντέμσια Αικατερίνη 7. Ζυγουβέλης Παναγιώτης 8. Παπαλέξης Ιωάννης | 1. Βλάρας Γρηγόριος 2. Κατσαντούλα Αναστασία 3. Παπακίτσος Στέφανος 4. Παπαιωάννου Κωνσταντίνος 5. Μπαλάγκας Γεώργιος 6. Παπάζογλου Χαράλαμπος 7. Πετανίτης Δημήτριος |

Στη συνεδρίαση παραβρέθηκαν οι Πρόεδροιτων Τοπικών Κοινοτήτων Καλογερικού Κορωνησίας και Ροδαυγής οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Συμβούλιο αποφάσισε για τη συζήτηση 12 εκτάκτων θεμάτων τα οποία θα συζητηθούν μετά την συζήτηση των τακτικών θεμάτων.

Η κα Βασιλάκη, η κα Κιτσαντά και ο κ. Ξυλογιάννης αποχώρησαν μετά την συζήτηση των τακτικών θεμάτων.

Ο Πρόεδρος κήρυξε την έναρξη της συνεδρίασης και εισηγούμενος το 9ο τακτικό  θέμα της ημερήσιας διάταξης: «Έγκριση Ετήσιου Προγράμματος Τουριστικής Προβολής Δήμου Αρταίων για το έτος 2019» έδωσε το λόγο στον αρμόδιο αντιδήμαρχο κ. Σιαφάκα ο οποίος παίρνοντας το λόγο έθεσε υπόψη του Συμβουλίου τα εξής:

Βάσει του Άρθρου 75 παράγραφος 8 του Νόμου 3463/2006 περί αρμοδιοτήτων των Ο.Τ.Α., «στις αρμοδιότητες των Ο.Τ.Α. ανήκει η εκπόνηση, η υλοποίηση και η συμμετοχή σε προγράμματα για την τουριστική ανάπτυξη των περιοχών τους….».

Ο σχεδιασμός του Προγράμματος Τουριστικής Προβολής πρέπει να είναι σύμφωνος με την υπ’ αριθμό 15566/2011 Εγκύκλιο του Υπουργείου Πολιτισμού και Τουρισμού, της Γενικής Γραμματείας Τουρισμού, με θέμα «Κατευθύνσεις για την ορθή εφαρμογή της διαδικασίας παροχής σύμφωνης γνώμης, που ορίζεται στο άρθρο 30 του Νόμου 3498/2006 (Φ.Ε.Κ. 230/Α’) περί τουριστικής προβολής των φορέων του στενού και του ευρύτερου δημόσιου τομέα» σύμφωνα με το οποίο «διαφημιστικά προγράμματα και γενικά ενέργειες (εκθέσεις, διαφημιστικές καταχωρήσεις και άλλα) που αφορούν στην τουριστική προβολή της χώρας ή περιοχών της στο εσωτερικό ή στο εξωτερικό, τα οποία καταρτίζονται από οποιονδήποτε φορέα του στενού ή του ευρύτερου δημοσίου τομέα πρέπει να τελούν σε πλήρη εναρμόνιση προς το σχεδιασμό και τους στόχους του προγράμματος τουριστικής προβολής που καταρτίζει το Υπουργείο Τουριστικής Ανάπτυξης σε συνεργασία με τον Ελληνικό Οργανισμό Τουρισμού, γι’ αυτό και θα πρέπει να ζητείται η σύμφωνη γνώμη της Γενικής Γραμματείας Τουρισμού του ΥΠΠΟΤ πριν την υλοποίησή τους».

Με την υπ’ αριθμό 514666/24.12.2014 απόφαση του Γενικού Γραμματέα του Ε.Ο.Τ. με θέμα «Διαδικασία αρμοδιότητας παροχής σύμφωνης γνώμης σε προγράμματα και σε ενέργειες τουριστικής προβολής των Περιφερειών και των Δήμων», με την υπ΄ αριθμό 14840/25.10.2012 Εγκύκλιο του Υπουργείου Τουρισμού, σύμφωνα με την οποία «οποιαδήποτε ενέργεια Τουριστικής Προβολής από πλευράς των Δήμων, ανεξάρτητα αν εκτελείται με χρηματοδότηση από πόρους εθνικούς ή ευρωπαϊκούς ή ίδιους πόρους του φορέα υλοποίησής τους, πρέπει να τελεί σε πλήρη εναρμόνιση προς το γενικό σχεδιασμό και την εξυπηρέτηση των στόχων του Υπουργείου Τουρισμού», οι φορείς τουριστικής Αυτοδιοίκησης οφείλουν να καταρτίζουν ετήσιο πρόγραμμα τουριστικής προβολής και να υποβάλλεται στη Διεύθυνση Τουριστικής Πολιτικής και Συντονισμού για την παροχή σύμφωνης γνώμης.

Τέλος, στην επικαιροποίηση της σχετικής εγκυκλίου (πρόκειται για το υπ.αρ. 5788/20-5-2016 έγγραφο του Ε.Ο.Τ., με ΑΔΑ: 7ΛΠΣ469ΗΙΖ-7ΕΨ) αναφέρονται τα ακόλουθα: «Υπενθυμίζεται ότι οι φορείς οφείλουν να υποβάλουν στον ΕΟΤ έγκαιρα (εντός του τελευταίου τριμήνου κάθε έτους και σε κάθε περίπτωση όχι πέραν του πρώτου διμήνου του επόμενου έτους) για επεξεργασία το σχέδιο του προγράμματός τους για το επόμενο έτος.

Προκειμένου να αξιολογηθεί το νέο πρόγραμμα, ο κάθε φορέας υποχρεούται στο ίδιο ως άνω χρονικό διάστημα, είτε με το ίδιο έγγραφο, είτε με ξεχωριστό, να υποβάλει τον απολογισμό των δράσεων του προγράμματος του προηγούμενου έτους, από τον οποίο θα προκύπτουν τα αποτελέσματα και η αξιολόγηση της κάθε Αρχής για κάθε δράση που είχε επιλεγεί.

**Όσον αφορά στις δράσεις εντός του έτους 2018**, σας αναφέρουμε τις εξής:

1. Συμμετοχή εκπροσώπων του Δήμου Αρταίων στις ακόλουθες Εκθέσεις Τουρισμού:
   1. ΙΤΒ (Βερολίνο)
   2. IFT (Βελιγράδι)
   3. ΜΙΤΤ (Μόσχα)
   4. Ελλάδος Γεύση (Αθήνα)
   5. Greek Travel Show (Αθήνα)
   6. Ταξίδι (Λευκωσία)
   7. TourNatur (Ντισσελντορφ)
   8. Philoxenia (Θεσσαλονίκη)
   9. Athens Tourism Expo (Αθήνα)

στα περίπτερα της Περιφέρειας Ηπείρου.

1. Δημιουργία θεματικών video με τα κυριότερα αξιοθέατα του Δήμου Αρταίων.
2. Σχεδιασμός θεματικών φυλλαδίων για την τουριστική προβολή του Δήμου Αρταίων για τις ακόλουθες ενότητες:
   1. Βυζαντινά μνημεία
   2. Αξιοθέατα
   3. Εναλλακτικές δραστηριότητες
   4. Πολιτιστικές εκδηλώσεις
   5. Γαστρονομικός οδηγός
   6. Οδηγός της περιοχής από 3 ώρες έως 3 μέρες
   7. Προσωπικότητες – ευεργέτες
   8. Σχολικός – οικογενειακός τουρισμός
3. Συνεργασία με εταιρεία για την τουριστική προβολή του Δήμου Αρταίων και την οργάνωση των B2B συναντήσεων και επιλογής tour operators και εταιρειών που δραστηριοποιούνται στο χώρο του τουρισμού για την προβολή της περιοχής.
4. Καταχωρήσεις σε περιοδικά τουριστικού προσανατολισμού.
5. Τέλος, βρίσκεται σε φάση σχεδιασμού η ιστοσελίδα Τουρισμού και Πολιτισμού του Δήμου Αρταίων, με προγραμματισμό να ολοκληρωθεί έως το τέλος του έτους.

Το πρόγραμμα για το έτος 2019 θα περιλαμβάνει το σύνολο των ενεργειών προβολής του κάθε φορέα, είτε αυτές θα υλοποιηθούν με αυτεπιστασία είτε με ανάδοχο και θα αναλύει τους βασικούς άξονες (π.χ. συμμετοχή σε εκθέσεις, σχεδιασμός εντύπων, κ.α.), το χρονοδιάγραμμα και συγκεκριμένες ενέργειες, εκ των προτέρων, όπου αυτό είναι εφικτό. Το πρόγραμμα συνοδεύεται από συνολικό, αλλά και αναλυτικό προϋπολογισμό για κάθε άξονα δράσεων. Εάν δεν έχει ολοκληρωθεί η έγκριση του προϋπολογισμού από την Οικονομική Επιτροπή κάθε φορέα, αυτός υποβάλλεται ενδεικτικά.

Εξυπακούεται ότι όλες οι αναθέσεις και οι συμβάσεις οφείλουν να καταρτίζονται σύμφωνα με τις κείμενες διατάξεις και μέσα από διαφανείς και νόμιμες διαδικασίες. Ο φορέας θα στέλνει το αίτημα του, το οποίο θα πρέπει να συνοδεύεται απαραιτήτως από την απόφαση του δημοτικού συμβουλίου καθώς και από τις τελικές μακέτες του σχετικού υλικού οποιασδήποτε μορφής (εκδόσεις εντύπων, καταχωρήσεων, ραδιοφωνικών σποτ, βίντεο, κ.λπ.) εκ των προτέρων, όπου αυτό είναι εφικτό. Στην περίπτωση που δεν υπάρχουν τελικές μακέτες, πρέπει να αποστέλλεται στο μέλλον ξεχωριστό αίτημα, συνοδευόμενο από τη σχετική μακέτα, για παροχή σύμφωνης γνώμης».

Στόχος του σχεδιασμού προγράμματος ετήσιας τουριστικής προβολής είναι η βελτίωση της διαχείρισης του τουριστικού προϊόντος της περιοχής μας και η πιο αποδοτική προβολή του τόσο στο εσωτερικό όσο και στο εξωτερικό. Τα δύο τελευταία χρόνια ο Δήμος Αρταίων έχει προβεί σε μία σειρά ενεργειών προκειμένου να βγει στο προσκήνιο και να καθιερωθεί ως ένας νέος τουριστικός προορισμός. Είτε με συμμετοχή σε Εκθέσεις Τουρισμού, είτε με την επικαιροποίηση του τουριστικού του πληροφοριακού υλικού και την εκπόνηση μελέτης για το στρατηγικό σχεδιασμό της τουριστικής του προβολής, ο Δήμος Αρταίων έχει ήδη κάνει τα πρώτα βήματα προς αυτή την κατεύθυνση.

Η Επιτροπή Τουριστικής Προβολής του Δήμου Αρταίων στις συνεδριάσεις της για το έτος 2018 υπέδειξε τις αδυναμίες και τα δυνατά σημεία της περιοχής και έθεσε τις βάσεις προκειμένου η τουριστική προβολή της περιοχής μας να γίνει με σωστά βήματα και προγραμματισμό. Σε συνέχεια λοιπόν των αποφάσεων της Επιτροπής Τουριστικής Προβολής και Ανάπτυξης του Δήμου Αρταίων, κατατίθεται προς έγκριση η ακόλουθη εισήγηση, η οποία αφορά στο ετήσιο πρόγραμμα τουριστικής προβολής του Δήμου Αρταίων για το έτος 2019.

**Με την παρούσα εισήγηση σας καλούμε να εγκρίνετε το ετήσιο πρόγραμμα τουριστικής προβολής του Δήμου Αρταίων για το 2019**. Το πρόγραμμα δίνει μεγαλύτερη έμφαση:

1. στην προβολή του πληροφοριακού υλικού του Δήμου (θεματικά φυλλάδια, βίντεο και ιστοσελίδα), το οποίο σχεδιάστηκε το 2018,
2. στα Fam trips
3. Σε B2B συναντήσεις
4. Σε διαφήμιση του Δήμου σε περιοδικά, αεροδρόμια της Επικράτειας και κάθε άλλο μέσο προβολής που ενδείκνυται για το βέλτιστο αποτέλεσμα.

Εφόσον έχει πλέον επιτευχθεί ο σκοπός του Δήμου Αρταίων ως προς το σχεδιασμό νέου, ελκυστικού και σωστά δομημένου έντυπου υλικού και βίντεο τουριστικής προβολής, καθώς και μιας ιστοσελίδας αποκλειστικά με πληροφορίες για τον Τουρισμό και Πολιτισμό της περιοχής, το πρόγραμμα του 2019 θα δίνει μεγαλύτερη βαρύτητα στη διάχυση της πληροφορίας και την εξωστρέφεια, σε μία προσπάθεια να προβληθεί στοχευμένα η περιοχή μας σε συγκεκριμένες αγορές - στόχους.

Σε αντίθεση με άλλες προσπάθειες που έχουν παρατηρηθεί στο χώρο, πιστεύουμε ότι θα πρέπει να δοθεί μεγαλύτερη βαρύτητα στο τι έπεται της δημιουργίας του πληροφοριακού υλικού και συγκεκριμένα στην προώθηση και διαφήμιση αυτού και τη συνεχή ενημέρωση του κοινού για εξελίξεις στον τουριστικό και πολιτιστικό τομέα. Πολύ μεγάλο βάρος πρέπει να δοθεί:

* στα Μέσα Μαζικής Δικτύωσης, τα οποία πλέον αποτελούν την πρώτη επιλογή του μέσου τουρίστα για ενημέρωση.
* Σε καταχωρίσεις διαφημίσεων σε Μέσα Επικοινωνίας
* Στη Συμβουλευτική Εταιρεία που θα αναλάβει την οργάνωση των Β2Β συναντήσεων και το επικοινωνιακό κομμάτι της Τουριστικής Προβολής.

**Αναλυτικά**, το Πρόγραμμα Τουριστικής Προβολής του Δήμου Αρταίων για το έτος 2019 περιλαμβάνει τις ακόλουθες επιμέρους δράσεις:

1. **Συμμετοχή του Δήμου Αρταίων σε Εκθέσεις Τουρισμού**, σύμφωνα και με τις υποδείξεις του παραδοτέου Προγράμματος Τουριστικής Προβολής που εκπονήθηκε το 2016. **Επισημαίνεται ότι ο Δήμος Αρταίων σχεδιάζει να συμμετάσχει στις Εκθέσεις στο περίπτερο της Περιφέρειας Ηπείρου (δηλαδή δε θα μισθώσει δικό του χώρο)**, και συγκεκριμένα:
   1. Στην Έκθεση Τουρισμού “Mediterranean Panorama” της Στοκχόλμης (Φεβρουάριος 2019)
   2. Στην Έκθεση Τουρισμού “IMTM” του Τελ Αβίβ (Φεβρουάριος 2019)
   3. Στην Έκθεση Τουρισμού “IFT” του Βελιγραδίου (Φεβρουάριος 2019)
   4. στην Έκθεση Τουρισμού MITT της Μόσχας (Μάρτιος 2019)
   5. στην Έκθεση Τουρισμού ITB του Βερολίνου (Μάρτιος 2019)
   6. στην Έκθεση Τουρισμού “Ταξίδι” στην Κύπρο (Απρίλιος 2019)
   7. στην Έκθεση «Ελλάδος Γεύση» στην Αθήνα (Μάιος 2019)
   8. στην Έκθεση Τουρισμού Griechenland στο Ντύσσελντορφ (Μάιος 2019)
   9. στην Έκθεση Τουρισμού TourNatur στο Ντύσσελντορφ (Σεπτέμβριος 2019)
   10. στην Έκθεση Τουρισμού Nostos στη Ναύπακτο (Οκτώβριος 2019)
   11. στην Έκθεση Τουρισμού Philoxenia της Θεσσαλονίκης (Νοέμβριος 2019)
   12. στην Έκθεση Τουρισμού Athens Tourism Expo της Αθήνας (Δεκέμβριος 2019)
   13. σε εκδηλώσεις τουριστικού ενδιαφέροντος με βάση θεματικά κριτήρια, όπως για παράδειγμα ο Θρησκευτικός, ο γαστρονομικός και ο Εναλλακτικός Τουρισμός, τομείς στους οποίους η περιοχή έχει να δείξει αξιόλογο προϊόν.
   14. Σε άλλες Εκθέσεις Τουρισμού, στο περίπτερο της Περιφέρειας Ηπείρου, εφόσον αυτό κριθεί σκόπιμο.
2. Σε παρουσιάσεις του τουριστικού προϊόντος της περιοχής σε άλλες πόλεις της Ελλάδας (παρουσιάσεις για την περιοχή, διανομή έντυπου υλικού, γαστρονομικές επιδείξεις σε συνεννόηση με Φορείς της Τοπικής Αυτοδιοίκησης, τοπικούς Πολιτιστικούς Συλλόγους και Συλλόγους Ηπειρωτών, συνεντεύξεις σε τοπικά Μέσα Ενημέρωσης, κ.α.).
3. Δημιουργία θεματικών φυλλαδίων για το Δήμο Αρταίων με τα ακόλουθα θέματα (μεταφρασμένα και σε άλλες γλώσσες – τουλάχιστον στην αγγλική και, ανάλογα με την περίσταση, σε μία τρίτη γλώσσα):
   1. Τα αρχοντικά της Άρτας
   2. Η Ισραηλιτική και Μουσουλμανική Κοινότητα της Άρτας
   3. Μονοπάτια – διαδρομές
   4. Η Άρτα της τέχνης

με δυνατότητα δημιουργίας και άλλων φυλλαδίων, εφόσον κριθεί ότι η θεματική τους ενότητα καλύπτει ένα θέμα που δεν έχει καλυφθεί από κάποιο άλλλο φυλλάδιο.

1. Φιλοξενία, διαχείριση και προώθηση της ιστοσελίδας που σχεδιάστηκε το 2018 και των λογαριασμών Μέσων Κοινωνικής Δικτύωσης για το τουριστικό προϊόν του Δήμου Αρταίων.
2. Καταχωρίσεις τουριστικού περιεχομένου σε έντυπα και ψηφιακά περιοδικά και ΜΜΕ, καθώς σε διαφημιστικούς χώρους (π.χ. αεροδρόμια, ΜΕΤΡΟ Αττικής, κ.α.).
3. Διοργάνωση και υποστήριξη Fam Trips (ταξίδια εξοικείωσης με δημοσιογράφους και ταξιδιωτικούς πράκτορες), προκειμένου να διαφημιστεί το τουριστικό προϊόν της περιοχής με άμεσο τρόπο στους καθ’ ύλην αρμόδιους επαγγελματίες του Τουρισμού. Πρόκειται για ένα από τα πιο αποτελεσματικά εργαλεία μάρκετινγκ καθώς η φιλοξενία του κατάλληλου δημοσιογράφου ή blogger μπορεί να εξασφαλίσει προβολή σε ένα κοινό χιλιάδων αναγνωστών. Αναγκαίο είναι ένα followup με τους δημοσιογράφους ως προς το βαθμό ικανοποίησής τους καθώς και ως προς τη δημοσίευση των άρθρων τους. Με δεδομένο ότι οι λειτουργοί των Μ.Μ.Ε. (δημοσιογράφοι, bloggers, τηλεοπτικοί και ραδιοφωνικοί παραγωγοί και άλλοι) θεωρούνται σημαντικό εργαλείο για την προώθηση και προβολή ενός τουριστικού προορισμού σε διάφορες παραδοσιακές αγορές ή σε εν δυνάμει αγορές στόχους, καθίσταται αναγκαία η διοργάνωση press και famtrips, ώστε να δοθεί στους εκπροσώπους του Τύπου η δυνατότητα να γνωρίσουν από κοντά την περιοχή μας και να την προβάλλουν στη χώρα τους.
4. Συνεργασία με Συμβουλευτική εταιρεία η οποία θα αναλάβει προωθητικές ενέργειες για τον Τουρισμό στην περιοχή (Β2Β συναντήσεις, επικοινωνία με Φορείς Τουρισμού, κ.λπ.) **και στήριξη της Προγραμματικής Σύμβασης για τη δημιουργία ενός ευρύτερου Φορέα Τουριστικής Ανάπτυξης,** με σκοπό την πιο ολοκληρωμένη διαχείριση του τουριστικού προϊόντος της περιοχής.

Επισημαίνουμε ότι οι δαπάνες αποτυπώνονται κατά προσέγγιση στον ακόλουθο πίνακα και δύναται να αλλαξουν ως ποσά ανάμεσα στις επιμέρους ενότητες – χωρίς να αλλάξει η συνολική δαπάνη – σύμφωνα με την αντίστοιχη μελέτη της Δ/νσης Ανάπτυξης του Δήμου Αρτάιων.

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ ΔΡΑΣΕΩΝ**

**ΤΟΥΡΙΣΤΙΚΗΣ ΠΡΟΒΟΛΗΣ ΔΗΜΟΥ ΑΡΤΑΙΩΝ ΓΙΑ ΤΟ ΕΤΟΣ 2019**

|  |  |
| --- | --- |
| **ΤΥΠΟΣ ΔΑΠΑΝΗΣ** | **ΣΥΝΟΛΙΚΗ ΔΑΠΑΝΗ** |
| ΣΥΜΜΕΤΟΧΗ ΕΚΠΡΟΣΩΠΩΝ ΣΕ ΕΚΘΕΣΕΙΣ ΤΟΥΡΙΣΜΟΥ ΣΤΑ ΠΕΡΙΠΤΕΡΑ ΤΗΣ ΠΕΡΙΦΕΡΕΙΑΣ ΗΠΕΙΡΟΥ | Δεν επιβαρύνει τον Κ.Α. της Τουριστικής Προβολής |
| FAM TRIPS – ΠΑΡΟΥΣΙΑΣΕΙΣ ΣΕ ΑΛΛΕΣ ΠΟΛΕΙΣ ΤΗΣ ΕΛΛΑΔΑΣ | 30.000,00 |
| ΣΥΜΒΟΥΛΕΥΤΙΚΗ ΥΠΗΡΕΣΙΑ ΕΥΡΕΣΗΣ ΚΑΙ ΟΡΓΑΝΩΣΗΣ ΕΠΙΚΟΙΝΩΝΙΑΚΩΝ ΣΤΟΧΩΝ (Δήμος Αρταίων **+ ευρύτερος Φορέας**) - ΔΙΑΧΕΙΡΙΣΗ ΚΑΙ ΠΡΟΩΘΗΣΗ ΙΣΤΟΣΕΛΙΔΑΣ, ΒΙΝΤΕΟ, ΕΝΤΥΠΟΥ ΥΛΙΚΟΥ ΚΑΙ ΜΕΣΩΝ ΜΑΖΙΚΗΣ ΔΙΚΤΥΩΣΗΣ ΔΗΜΟΥ ΑΡΤΑΙΩΝ - ΔΙΑΦΗΜΙΣΗ (ΚΑΤΑΧΩΡΗΣΕΙΣ ΣΕ ΠΕΡΙΟΔΙΚΑ – ΔΙΑΔΙΚΤΥΟ – ΧΩΡΟΥΣ ΔΙΑΦΗΜΙΣΗΣ) | 47.000,00 |
| ΕΝΤΥΠΟ ΥΛΙΚΟ (ΣΧΕΔΙΑΣΜΟΣ – ΕΚΤΥΠΩΣΗ) | 15.600,00 |
| ΣΥΝΟΛΟ | 92.600,00 |

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 την εισήγηση και γενομένης ψηφοφορίας κατά την οποία η κα Βασιλάκη ψήφισε Λευκό, η κα Κιτσαντά και ο κ Ξυλογιάννης ψήφισαν κατά

**ΑΠΟΦΑΣΙΖΕΙ  ΚΑΤΑ ΠΛΕΙΟΨΗΦΙΑ**

Α.- Την έγκριση του Ετήσιου Προγράμματος Τουριστικής Προβολής Δήμου Αρταίων για το έτος 2019 το οποίο **Αναλυτικά**, περιλαμβάνει τις ακόλουθες επιμέρους δράσεις:

1. **Συμμετοχή του Δήμου Αρταίων σε Εκθέσεις Τουρισμού**, σύμφωνα και με τις υποδείξεις του παραδοτέου Προγράμματος Τουριστικής Προβολής που εκπονήθηκε το 2016. **Επισημαίνεται ότι ο Δήμος Αρταίων σχεδιάζει να συμμετάσχει στις Εκθέσεις στο περίπτερο της Περιφέρειας Ηπείρου (δηλαδή δε θα μισθώσει δικό του χώρο)**, και συγκεκριμένα:
   1. Στην Έκθεση Τουρισμού “Mediterranean Panorama” της Στοκχόλμης (Φεβρουάριος 2019)
   2. Στην Έκθεση Τουρισμού “IMTM” του Τελ Αβίβ (Φεβρουάριος 2019)
   3. Στην Έκθεση Τουρισμού “IFT” του Βελιγραδίου (Φεβρουάριος 2019)
   4. στην Έκθεση Τουρισμού MITT της Μόσχας (Μάρτιος 2019)
   5. στην Έκθεση Τουρισμού ITB του Βερολίνου (Μάρτιος 2019)
   6. στην Έκθεση Τουρισμού “Ταξίδι” στην Κύπρο (Απρίλιος 2019)
   7. στην Έκθεση «Ελλάδος Γεύση» στην Αθήνα (Μάιος 2019)
   8. στην Έκθεση Τουρισμού Griechenland στο Ντύσσελντορφ (Μάιος 2019)
   9. στην Έκθεση Τουρισμού TourNatur στο Ντύσσελντορφ (Σεπτέμβριος 2019)
   10. στην Έκθεση Τουρισμού Nostos στη Ναύπακτο (Οκτώβριος 2019)
   11. στην Έκθεση Τουρισμού Philoxenia της Θεσσαλονίκης (Νοέμβριος 2019)
   12. στην Έκθεση Τουρισμού Athens Tourism Expo της Αθήνας (Δεκέμβριος 2019)
   13. σε εκδηλώσεις τουριστικού ενδιαφέροντος με βάση θεματικά κριτήρια, όπως για παράδειγμα ο Θρησκευτικός, ο γαστρονομικός και ο Εναλλακτικός Τουρισμός, τομείς στους οποίους η περιοχή έχει να δείξει αξιόλογο προϊόν.
   14. Σε άλλες Εκθέσεις Τουρισμού, στο περίπτερο της Περιφέρειας Ηπείρου, εφόσον αυτό κριθεί σκόπιμο.
2. Σε παρουσιάσεις του τουριστικού προϊόντος της περιοχής σε άλλες πόλεις της Ελλάδας (παρουσιάσεις για την περιοχή, διανομή έντυπου υλικού, γαστρονομικές επιδείξεις σε συνεννόηση με Φορείς της Τοπικής Αυτοδιοίκησης, τοπικούς Πολιτιστικούς Συλλόγους και Συλλόγους Ηπειρωτών, συνεντεύξεις σε τοπικά Μέσα Ενημέρωσης, κ.α.).
3. Δημιουργία θεματικών φυλλαδίων για το Δήμο Αρταίων με τα ακόλουθα θέματα (μεταφρασμένα και σε άλλες γλώσσες – τουλάχιστον στην αγγλική και, ανάλογα με την περίσταση, σε μία τρίτη γλώσσα):
   1. Τα αρχοντικά της Άρτας
   2. Η Ισραηλιτική και Μουσουλμανική Κοινότητα της Άρτας
   3. Μονοπάτια – διαδρομές
   4. Η Άρτα της τέχνης

με δυνατότητα δημιουργίας και άλλων φυλλαδίων, εφόσον κριθεί ότι η θεματική τους ενότητα καλύπτει ένα θέμα που δεν έχει καλυφθεί από κάποιο άλλλο φυλλάδιο.

1. Φιλοξενία, διαχείριση και προώθηση της ιστοσελίδας που σχεδιάστηκε το 2018 και των λογαριασμών Μέσων Κοινωνικής Δικτύωσης για το τουριστικό προϊόν του Δήμου Αρταίων.
2. Καταχωρίσεις τουριστικού περιεχομένου σε έντυπα και ψηφιακά περιοδικά και ΜΜΕ, καθώς σε διαφημιστικούς χώρους (π.χ. αεροδρόμια, ΜΕΤΡΟ Αττικής, κ.α.).
3. Διοργάνωση και υποστήριξη Fam Trips (ταξίδια εξοικείωσης με δημοσιογράφους και ταξιδιωτικούς πράκτορες), προκειμένου να διαφημιστεί το τουριστικό προϊόν της περιοχής με άμεσο τρόπο στους καθ’ ύλην αρμόδιους επαγγελματίες του Τουρισμού. Πρόκειται για ένα από τα πιο αποτελεσματικά εργαλεία μάρκετινγκ καθώς η φιλοξενία του κατάλληλου δημοσιογράφου ή blogger μπορεί να εξασφαλίσει προβολή σε ένα κοινό χιλιάδων αναγνωστών. Αναγκαίο είναι ένα followup με τους δημοσιογράφους ως προς το βαθμό ικανοποίησής τους καθώς και ως προς τη δημοσίευση των άρθρων τους. Με δεδομένο ότι οι λειτουργοί των Μ.Μ.Ε. (δημοσιογράφοι, bloggers, τηλεοπτικοί και ραδιοφωνικοί παραγωγοί και άλλοι) θεωρούνται σημαντικό εργαλείο για την προώθηση και προβολή ενός τουριστικού προορισμού σε διάφορες παραδοσιακές αγορές ή σε εν δυνάμει αγορές στόχους, καθίσταται αναγκαία η διοργάνωση press και famtrips, ώστε να δοθεί στους εκπροσώπους του Τύπου η δυνατότητα να γνωρίσουν από κοντά την περιοχή μας και να την προβάλλουν στη χώρα τους.
4. Συνεργασία με Συμβουλευτική εταιρεία η οποία θα αναλάβει προωθητικές ενέργειες για τον Τουρισμό στην περιοχή (Β2Β συναντήσεις, επικοινωνία με Φορείς Τουρισμού, κ.λπ.) **και στήριξη της Προγραμματικής Σύμβασης για τη δημιουργία ενός ευρύτερου Φορέα Τουριστικής Ανάπτυξης,** με σκοπό την πιο ολοκληρωμένη διαχείριση του τουριστικού προϊόντος της περιοχής.
5. Επισημαίνουμε ότι οι δαπάνες αποτυπώνονται κατά προσέγγιση στον ακόλουθο πίνακα και δύναται να αλλαξουν ως ποσά ανάμεσα στις επιμέρους ενότητες – χωρίς να αλλάξει η συνολική δαπάνη – σύμφωνα με την αντίστοιχη μελέτη της Δ/νσης Ανάπτυξης του Δήμου Αρτάιων.

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ ΔΡΑΣΕΩΝ**

**ΤΟΥΡΙΣΤΙΚΗΣ ΠΡΟΒΟΛΗΣ ΔΗΜΟΥ ΑΡΤΑΙΩΝ ΓΙΑ ΤΟ ΕΤΟΣ 2019**

|  |  |
| --- | --- |
| **ΤΥΠΟΣ ΔΑΠΑΝΗΣ** | **ΣΥΝΟΛΙΚΗ ΔΑΠΑΝΗ** |
| ΣΥΜΜΕΤΟΧΗ ΕΚΠΡΟΣΩΠΩΝ ΣΕ ΕΚΘΕΣΕΙΣ ΤΟΥΡΙΣΜΟΥ ΣΤΑ ΠΕΡΙΠΤΕΡΑ ΤΗΣ ΠΕΡΙΦΕΡΕΙΑΣ ΗΠΕΙΡΟΥ | Δεν επιβαρύνει τον Κ.Α. της Τουριστικής Προβολής |
| FAM TRIPS – ΠΑΡΟΥΣΙΑΣΕΙΣ ΣΕ ΑΛΛΕΣ ΠΟΛΕΙΣ ΤΗΣ ΕΛΛΑΔΑΣ | 30.000,00 |
| ΣΥΜΒΟΥΛΕΥΤΙΚΗ ΥΠΗΡΕΣΙΑ ΕΥΡΕΣΗΣ ΚΑΙ ΟΡΓΑΝΩΣΗΣ ΕΠΙΚΟΙΝΩΝΙΑΚΩΝ ΣΤΟΧΩΝ (Δήμος Αρταίων **+ ευρύτερος Φορέας**) - ΔΙΑΧΕΙΡΙΣΗ ΚΑΙ ΠΡΟΩΘΗΣΗ ΙΣΤΟΣΕΛΙΔΑΣ, ΒΙΝΤΕΟ, ΕΝΤΥΠΟΥ ΥΛΙΚΟΥ ΚΑΙ ΜΕΣΩΝ ΜΑΖΙΚΗΣ ΔΙΚΤΥΩΣΗΣ ΔΗΜΟΥ ΑΡΤΑΙΩΝ - ΔΙΑΦΗΜΙΣΗ (ΚΑΤΑΧΩΡΗΣΕΙΣ ΣΕ ΠΕΡΙΟΔΙΚΑ – ΔΙΑΔΙΚΤΥΟ – ΧΩΡΟΥΣ ΔΙΑΦΗΜΙΣΗΣ) | 47.000,00 |
| ΕΝΤΥΠΟ ΥΛΙΚΟ (ΣΧΕΔΙΑΣΜΟΣ – ΕΚΤΥΠΩΣΗ) | 15.600,00 |
| ΣΥΝΟΛΟ | 92.600,00 |

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.640/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*