

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 31/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 652/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 6ΒΟ7ΩΨΑ-Τ6Β** | **«Έγκριση 7ου Παραδοτέου της Μελέτης «Μελέτη σχεδίου δράσης για τη βιώσιμη ενέργεια στο Δήμο Αρταίων»** |

Στην Άρτα σήμερα την εικοστή ογδόη (28η) του μηνός Νοεμβρίου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 28493/23-11-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Καραγεώργος Γεώργιος 6. Χαρακλιάς Κωνσταντίνος 7. Ζέρβας Κων/νος 8. Σιαφάκας Χριστόφορος 9. Λιόντος Νικόλαος | 1. Σφήκας Δημήτριος 2. Κουτρούμπα Άννα-Μαρία 3. Κοτσαρίνης Μιχαήλ 4. Λιλής Γεώργιος 5. Γραμματικού-Παπατσίμπα Θεανώ 6. Βλάχος Μιχαήλ 7. Βασιλάκη-Μητρογιώργου Βικτωρία 8. Κιτσαντά Ευαγγελίτσα 9. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Κοσμάς Ηλίας 6. Ντέμσια Αικατερίνη 7. Ζυγουβέλης Παναγιώτης 8. Παπαλέξης Ιωάννης | 1. Βλάρας Γρηγόριος 2. Κατσαντούλα Αναστασία 3. Παπακίτσος Στέφανος 4. Παπαιωάννου Κωνσταντίνος 5. Μπαλάγκας Γεώργιος 6. Παπάζογλου Χαράλαμπος 7. Πετανίτης Δημήτριος |

Στη συνεδρίαση παραβρέθηκαν οι Πρόεδροιτων Τοπικών Κοινοτήτων Καλογερικού Κορωνησίας και Ροδαυγής οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Συμβούλιο αποφάσισε για τη συζήτηση 12 εκτάκτων θεμάτων τα οποία θα συζητηθούν μετά την συζήτηση των τακτικών θεμάτων.

Η κα Βασιλάκη, η κα Κιτσαντά και ο κ. Ξυλογιάννης αποχώρησαν μετά την συζήτηση των τακτικών θεμάτων.

Ο Πρόεδρος κήρυξε την έναρξη της συνεδρίασης και εισηγούμενος το 21ο τακτικό  θέμα της ημερήσιας διάταξης: «Έγκριση 7ου Παραδοτέου της Μελέτης «Μελέτη σχεδίου δράσης για τη βιώσιμη ενέργεια στο Δήμο Αρταίων» έδωσε το λόγο στον αρμόδιο αντιδήμαρχο κ. Ζέρβα ο οποίος παίρνοντας το λόγο έθεσε υπόψη του Συμβουλίου τα εξής:

Σύμφωνα με το χρονοδιάγραμμα της ανωτέρω μελέτης, το 7ο παραδοτέο το οποίο διαμορφώθηκε μετά το πέρας της ηλεκτρονικής διαβούλευσης, θα πρέπει να τεθεί για έγκριση από το Δημοτικό Συμβούλιο μέχρι τις 5 Δεκεμβρίου 2018. Σε περίπτωση διορθώσεων-παρατηρήσεων από το Δ.Σ. αυτές θα ενσωματωθούν στο 8ο και τελικό παραδοτέο.

Ανταποκρινόμενος στο κάλεσμα των Δημάρχων της Ευρώπης να υπερβούν τον στόχο μείωσης των εκπομπών διοξειδίου του άνθρακα (CO2) κατά ποσοστό 40% έως το έτος 2030, ο **Δήμος** **Αρταίων** προσχώρησε στο **Σύμφωνο των Δημάρχων για το Κλίμα και την Ενέργεια την 29η Μαρτίου 2017, το οποίο περιέχει δεσμεύσεις για το 2030** και ξεκίνησε να υλοποιεί τις δεσμεύσεις που απορρέουν από αυτό. Στο Σύμφωνο των Δημάρχων έως σήμερα, έχουν προσχωρήσει **7.700** Δήμοι από την Ευρώπη, εκ των οποίων οι **156** από την Ελλάδα.

Στο πλαίσιο των δεσμεύσεων αυτών, ο Δήμος προχώρησε στα παρακάτω βήματα:

Εκπόνηση Απογραφής Εκπομπών Αναφοράς διοξειδίου του άνθρακα (CO2) που οφείλονται τόσο σε δημόσιες όσο και ιδιωτικές δραστηριότητες εντός των ορίων του Δήμου.

Σύνταξη Σχεδίου Δράσης για τη Βιώσιμη Ενέργεια (ΣΔΒΕ), στο οποίο περιγράφονται οι στόχοι που θέτει ο Δήμος μέχρι το έτος 2030.

Η Απογραφή Εκπομπών Αναφοράς CO2 και η σύνταξη του Σχεδίου Δράσης εκπονήθηκε από την εταιρεία **«Ε.Π.Τ.Α. Α.Ε. Σύμβουλοι-Μελετητές Περιβαλλοντικών Έργων»** με την υπ’ αρίθμ. 3974/20-02-2018 Σύμβαση Ανάθεσης Εκπόνησης Μελέτης του Δήμου Αρταίων.

Με βάση τα στοιχεία ενεργειακών καταναλώσεων που συλλέχθηκαν και μελετήθηκαν για τα δημόσια κτίρια, το δημοτικό φωτισμό, τις δημοτικές και οδικές μεταφορές, καθώς και τον οικιακό και τριτογενή τομέα υπολογίστηκε ότι για το έτος αναφοράς **2014** οι εκπομπές διοξειδίου του άνθρακα εντός των ορίων του Δήμου ανέρχονται σε **165.279 τόνους**.

Από το σύνολο αυτό εκπέμφθηκαν σε ποσοστά:

36,4% από τις οδικές μεταφορές,

35,3% από τον οικιακό τομέα,

10,2% από τον πρωτογενή τομέα,

8,7% από τον τριτογενή τομέα,

5,9% από τον δευτερογενή τομέα και

3,5% τον δημοτικό τομέα.

Ο δημοτικός τομέας περιλαμβάνει τα δημοτικά κτίρια & εγκαταστάσεις, τον οδοφωτισμό, τα δημοτικά οχήματα και τις Δημοτικές εγκαταστάσεις υποδομών Ύδρευσης & Αποχέτευσης (ΔΕΥΑΑ).

Στο Σχέδιο Δράσης Βιώσιμης Ενέργειας αναλύονται οι δράσεις που προγραμματίζει να αναλάβει ο Δήμος για την βελτίωση της ενεργειακής αποδοτικότητας των δραστηριοτήτων του και την ευαισθητοποίηση και κινητοποίηση της **κοινωνίας των πολιτών**. Παρουσιάζονται, επίσης, το χρονοδιάγραμμα υλοποίησης και τα εργαλεία χρηματοδότησης των προτάσεων.

Το Σχέδιο Δράσης που καταρτίστηκε προβλέπει μέτρα και στόχους μείωσης της κατανάλωσης ενέργειας και κατ’ επέκταση των εκπομπών διοξειδίου του άνθρακα CO2, όπως:

Δημοτικός τομέα: Προβλέπονται οι παρακάτω επτά (7) κατηγορίες μέτρων, συνολικού προϋπολογισμού **10.459.162€ και ετήσιου οικονομικού οφέλους 698.621€**.

Αντικατάσταση υφιστάμενων λαμπτήρων σε οδούς και πλατείες του Δήμου με νέας τεχνολογίας LED: Μπορεί να επιτευχθεί ετήσιο οικονομικό όφελος **394.777€** και μείωση εκπομπών CO2 **1.950** τόνων ετησίως.

Ενεργειακή αναβάθμιση δημοτικών κτιρίων και εγκαταστάσεων: Μπορεί να επιτευχθεί ετήσιο οικονομικό όφελος **181.467€** και μείωση εκπομπών CO2 **572** τόνων ετησίως.

Ενεργειακές παρεμβάσεις για αντλιοστάσια ύδρευσης και αποχέτευσης: Μπορεί να επιτευχθεί Μπορεί να επιτευχθεί ετήσιο οικονομικό όφελος **41.159€** και μείωση εκπομπών CO2 **161** τόνων ετησίως.

Εγκατάσταση συστημάτων ΑΠΕ σε δημοτικά κτίρια και Κτήματα/Οικόπεδα: Μπορεί να επιτευχθεί ετήσιο οικονομικό όφελος **28.310€** και μείωση εκπομπών CO2 **110** τόνων ετησίως.

Αντικατάσταση παλαιών δημοτικών οχημάτων με καινούργια και καλύτερη διαχείριση του δημοτικού στόλου: Μπορεί να επιτευχθεί ετήσιο οικονομικό όφελος **32.215€** και μείωση εκπομπών CO2 **59** τόνων ετησίως.

Εκπαίδευση υπαλλήλων του Δήμου για ενσωμάτωση περιβαλλοντικών κριτηρίων σε προϊόντα που προμηθεύεται ο Δήμος και προώθηση βιώσιμων δημόσιων συμβάσεων. Προβλέπεται ετήσιο οικονομικό όφελος **14.071€** και μείωση εκπομπών CO2 **55** τόνων ετησίως.

Δημιουργία και ανάπλαση χώρων πράσινου και άλλων κοινόχρηστων χώρων: Μπορεί να επιτευχθεί ετήσιο οικονομικό όφελος **6.622€** και μείωση εκπομπών CO2 **33** τόνων ετησίως.

Πρωτογενής & δευτερογενής τομέας: Προώθηση της σύστασης ενεργειακής κοινότητας για την εγκατάσταση ΑΠΕ και Σταθμών Συμπαραγωγής Ηλεκτρικής ενέργειας και Θερμότητας Υψηλής Απόδοσης (ΣΗΘΥΑ).

Οικιακός & τριτογενής τομέας: Προώθηση εθνικών και ευρωπαϊκών προγραμμάτων για την εξοικονόμηση ενέργειας, δημιουργία φόρουμ με εμπλεκόμενους φορείς στον οικιακό και τριτογενή τομέα, δράσεις ενημέρωσης για την ενεργειακή εξοικονόμηση.

Μεταφορές: Προώθηση της χρήσης μέσων μαζικής μεταφοράς και των εναλλακτικών μέσων μεταφοράς (π.χ. ποδήλατο) & ευαισθητοποίηση του κοινού για την αντικατάσταση παλαιών οχημάτων. Εφαρμογή των προτάσεων που θα προκύψουν από την εκπόνηση του Σχεδίου Βιώσιμης Αστικής Κινητικότητας του Δήμου (π.χ. δημιουργία πεζοδρόμων και ποδηλατοδρόμων).


Ύστερα από τα παραπάνω, σας καλώ να εγκρίνουμε το Σχέδιο Δράσης Αειφόρου Ενέργειας του Δήμου, το οποίο αποτελεί αναπόσπαστο τμήμα της παρούσης, και να προσυπογράψουμε το στόχο μείωσης των εκπομπών διοξειδίου του άνθρακα (CO2) από τις δραστηριότητες εντός των ορίων του Δήμου κατά τουλά χιστον **40% από τα επίπεδα του 2014 έως το έτος 2030.**


Παράρτημα

Στον πίνακα που ακολουθεί συνοψίζονται οι προτεινόμενες δράσεις, καθώς και το ενεργειακό και περιβαλλοντικό όφελος που αναμένεται από την υλοποίηση τους. Εν συνεχεία, παρατίθενται ενδεικτικά οι υπολογισμοί του λογισμικού Dialux για την οδό Αμβρακίας/Τζαβέλλα, βάσει των οποίων έγινε η κατηγοριοποίηση και οι προτάσεις αντικατάστασης των φωτιστικών σωμάτων της οδού.

| **Α/Α** | **Μέτρα - Δράσεις**  **έως το 2030** | **Ενεργειακό Όφελος (kWh/έτος)** | | **Περιβαλλοντικό Όφελος** **(tCO2/έτος)** | **Οικονομικό Όφελος**  **(€/έτος)** | **Αναμενόμενο κόστος υλοποίησης (€)** |
| --- | --- | --- | --- | --- | --- | --- |
| **Εξοικονόμηση Ενέργειας** | **Παραγωγή Ενέργειας από ΑΠΕ** |
| **ΔΗΜΟΤΙΚΑ ΚΤΙΡΙΑ, ΕΓΚΑΤΑΣΤΑΣΕΙΣ ΚΑΙ ΥΠΟΔΟΜΕΣ** | | | | | | |
|  | Ενεργειακή αναβάθμιση δημοτικών κτιρίων και εγκαταστάσεων | 986.602 | - | 447 | 144.133 | 4.355.071 |
|  | Προτεινόμενες παρεμβάσεις εξοικονόμησης ενέργειας χαμηλού –μεσαίου κόστους στα υπόλοιπα δημοτικά κτίρια και εγκαταστάσεις | 237.187 | - | 125 | 37.334 | 201.476 |
|  | Εγκατάσταση φωτοβολταϊκών και άλλων συστημάτων ΑΠΕ σε δημοτικά κτίρια, όπου αυτό είναι δυνατόν | - | 149.000 | 110 | 28.310 | 125.000 |
|  | Ενεργειακές παρεμβάσεις για αντλιοστάσια ύδρευσης και αποχέτευσης | 216.629 |  | 161 | 41.159 | 60.000 |
|  | Βιοκλιματικές παρεμβάσεις στον περιβάλλοντα χώρο επιλεγμένων κτιρίων και σε πλατείες για την ενεργειακή αναβάθμιση κοινόχρηστων χώρων | 44.149 | - | 33 | 6.622 | 632.841 |
|  | Δημιουργία και ανάπλαση χώρων πράσινου και άλλων κοινόχρηστων χώρων | - | - | - | - | - |
|  | Δημιουργία πεζοδρόμων και ποδηλατοδρόμων | - | - | - | - | - |
| **ΔΗΜΟΤΙΚΑ ΟΧΗΜΑΤΑ** | | | | | | |
|  | Αντικατάσταση παλαιών οχημάτων με καινούργια, αποδοτικότερα οχήματα | 20.056 | - | 5 | 2.784 | 950.000 |
|  | Εκπαίδευση των υπαλλήλων / οδηγών του δήμου στην οικολογική οδήγηση | 112.120 | - | 28 | 15.490 | 12.000 |
|  | Καλύτερη διαχείριση του δημοτικού στόλου | 100.908 | - | 26 | 13.941 | 4.000 |
| **ΔΗΜΟΤΙΚΟΣ ΦΩΤΙΣΜΟΣ** | | | | | | |
|  | Εκπόνηση μελέτης οδοφωτισμού για τυπικές γεωμετρίες οδών της πόλης της Άρτας και μία κύρια οδό από κάθε έδρα Δημοτικής Ενότητας του Δήμου | - | - | - | - | - |
|  | Προτάσεις βέλτιστης αντικατάστασης υφιστάμενων λαμπτήρων σε οδούς και πλατείες του Δήμου με νέας τεχνολογίας / οικονομικούς λαμπτήρες και προσθήκη ειδικών τεχνικών απαιτήσεων (τηλεδιαχείρισης) | 2.390.428 | - | 1.771 | 358.564 | 3.578.934 |
|  | Καλύτερη διαχέιρηση και συντήρηση του δικτύου οδοφωτισμού και του υφιστάμενου εξοπλισμού | 241.422 |  | 179 | 36.213 | 536.840 |
| **ΔΗΜΟΤΙΚΕΣ ΠΡΟΜΗΘΕΙΕΣ** | | | | | | |
|  | Προώθηση βιώσιμων δημόσιων συμβάσεων | - | - | - | - | - |
|  | Εκπαίδευση των υπαλλήλων του Δήμου για ενσωμάτωση περιβαλλοντικών κριτηρίων σε προϊόντα που προμηθεύεται ο Δήμος | 74.056 | - | 55 | 14.071 | 3.000 |
| **ΟΙΚΙΑΚΟΣ ΚΑΙ ΤΡΙΤΟΓΕΝΗΣ ΤΟΜΕΑΣ** | | | | | | |
|  | Ευαισθητοποίηση εμπλεκόμενων φορέων σε θέματα αειφόρου ενέργειας & εξοικονόμησης ενέργειας | 7.380.000 | - | 4.422 | 1.276.825 | 18.000 |
|  | Δράσεις δημοσιότητας - ευαισθητοποίησης του κοινού για την βελτίωση της ενεργειακής συμπεριφοράς & προβολή εθνικών προγραμμάτων | 13.800.000 | - | 6.138 | 2.555.875 | 6.000 |
|  | Ενημέρωση των Πολιτών και των Εμπλεκόμενων Φορέων για τις Ανανεώσιμες Πηγές Ενέργειας (ΑΠΕ) | - | 83.316.952 | 61.738 | 15.830.221 | 21.450 |
|  | Δημιουργία πράσινης γειτονιάς | - | - | - | - | - |
| **ΠΡΩΤΟΓΕΝΗΣ ΚΑΙ ΔΕΥΤΕΡΟΓΕΝΗΣ ΤΟΜΕΑΣ** | | | | | | |
|  | Ευαισθητοποίηση και ενημέρωση των αγροτών, κτηνοτρόφων κ.τ.λ. για τις λύσεις και τεχνολογίες εξοικονόμησης ενέργειας | 3.530.302 | - | 1.331 | 371.382 | 9.750 |
|  | Προώθηση εγκαταστάσεων ΑΠΕ και Σταθμών Συμπαραγωγής Ηλεκτρικής ενέργειας και Θερμότητας Υψηλής Απόδοσης | - | 4.193.590 | 1.937 | 582.075 | 14.750 |
| **ΟΔΙΚΕΣ ΜΕΤΑΦΟΡΕΣ** | | | | | | |
|  | Προώθηση της χρήσης μέσων μαζικής μεταφοράς και των εναλλακτικών μέσων μεταφοράς (π.χ. ποδήλατο) & Ευαισθητοποίηση του κοινού για την αντικατάσταση παλαιών οχημάτων. | 19.032.000 | - | 4.749 | 2.955.142 | 18.000 |
|  | Προώθηση της οικολογικής οδήγησης και Προτάσεις που θα προκύψουν από την εκπόνηση του Σχεδίου Βιώσιμης Αστικής Κινητικότητας του Δήμου. | 19.119.692 | - | 4.773 | 2.883.380 | - |
| **ΣΥΝΟΛΟ** | | **67.285.549** | **87.659.542** | **88.030** | **26.473.585** | **10.547.112** |

Το παρακάτω γράφημα απεικονίζει το ποσοστό μείωσης εκπομπών CO2 για κάθε τομέα κατόπιν λήψης των προτεινόμενων δράσεων για τον Δήμο Αρταίων για το έτος 2030.





Το λόγο πήρε ο κ. Δήμαρχος ο οποίος έκανε παρατηρήσεις επί του 7ου παραδοτέου της μελέτης του ΣΔΒΕ Δήμου Αρταίων τις οποίες και πρότεινε να ενσωματωθούν στο τελικό παραδοτέο και συγκεκριμένα να συμπληρωθούν τα εξής :

* Πίνακας ***Χρονικού προγραμματισμού*** των έργων για το διάστημα 2019 – 2030.
* Ενημέρωση του κόστους ενεργειακής ανάπλασης Δημοτικών Κτιρίων & Εγκαταστάσεων, προκειμένου να συμπεριλαμβάνεται το ***κόστος ΓΕ/ΟΕ & ΦΠΑ.***
* Ενδεικτικό ***κόστος δημιουργίας ποδηλατοδρόμων*** στην αντίστοιχη προτεινόμενη δράση
* ***Προσθήκη προτάσεων*** «Έργα αστικής ανάπλασης σε κοινόχρηστους χώρους στην πόλη της Άρτας», «Αισθητική και λειτουργική αναβάθμιση κεντρικών σημείων αστικού ιστού της πόλης της Άρτας» και «Δημιουργία του Ανοικτού Κέντρου Εμπορίου (Open Mall) στην Άρτα» στο τελικό κείμενο των δράσεων (συμπεριλαμβανομένου του κόστους αυτών)
* Προσθήκη πρότασης δημιουργίας μονάδας για ***παραγωγή ενέργειας από χώνευση αγρο-πτηνοτροφικών προϊόντων & λασπολημμάτων*** από τον βιολογικό της ΔΕΥΑΑ στην δράση «Προώθηση εγκαταστάσεων ΑΠΕ & σταθμών ΣΗΘΥΑ».
* ***Συγχώνευση των δράσεων*** «Εκπόνηση Μελέτης Οδοφωτισμού» & «Προτάσεις βέλτιστης αντικατάστασης υφιστάμενων λαμπτήρων οδοφωτισμού» σε μία δράση
* Ο ***τελικός πίνακας*** παρουσίασης των δράσεων (Πίνακας 24) να τροποποιηθεί βάσει του κόστους υλοποίησης της κάθε δράσης με φθίνουσα πορεία.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την έγκριση του 7ου Παραδοτέου της Μελέτης με τίτλο «Μελέτη σχεδίου δράσης για τη βιώσιμη ενέργεια στο Δήμο Αρταίων» με τις παρατηρήσεις που έθεσε υπόψη ο κ. Δήμαρχος

Παρατηρήσεις επί του παραδοτέου της οριστικής μελέτης του ΣΔΒΕ Δήμου Αρταίων:

* Πίνακας ***Χρονικού προγραμματισμού*** των έργων για το διάστημα 2019 – 2030.
* Ενημέρωση του κόστους ενεργειακής ανάπλασης Δημοτικών Κτιρίων & Εγκαταστάσεων, προκειμένου να συμπεριλαμβάνεται το ***κόστος ΓΕ/ΟΕ & ΦΠΑ.***
* Ενδεικτικό ***κόστος δημιουργίας ποδηλατοδρόμων*** στην αντίστοιχη προτεινόμενη δράση
* ***Προσθήκη προτάσεων*** «Έργα αστικής ανάπλασης σε κοινόχρηστους χώρους στην πόλη της Άρτας», «Αισθητική και λειτουργική αναβάθμιση κεντρικών σημείων αστικού ιστού της πόλης της Άρτας» και «Δημιουργία του Ανοικτού Κέντρου Εμπορίου (Open Mall) στην Άρτα» στο τελικό κείμενο των δράσεων (συμπεριλαμβανομένου του κόστους αυτών)
* Προσθήκη πρότασης δημιουργίας μονάδας για ***παραγωγή ενέργειας από χώνευση αγρο-πτηνοτροφικών προϊόντων & λασπολημμάτων*** από τον βιολογικό της ΔΕΥΑΑ στην δράση «Προώθηση εγκαταστάσεων ΑΠΕ & σταθμών ΣΗΘΥΑ».
* ***Συγχώνευση των δράσεων*** «Εκπόνηση Μελέτης Οδοφωτισμού» & «Προτάσεις βέλτιστης αντικατάστασης υφιστάμενων λαμπτήρων οδοφωτισμού» σε μία δράση
* Ο ***τελικός πίνακας*** παρουσίασης των δράσεων (Πίνακας 24) να τροποποιηθεί βάσει του κόστους υλοποίησης της κάθε δράσης με φθίνουσα πορεία.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 652/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*