

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 31/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 669/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΨΧΧ7ΩΨΑ-7ΥΩ | **«α) Έγκριση πραγματοποίησης εκδλώσεων για την περίοδο των Χριστουγέννων από το Δήμο Αρταίων (10 Δεκεμβρίου 2018 έως 6 Ιανουαρίου 2019 β) Έγκριση αιτήματος εξειδίκευσης πίστωσης στον Κ.Α. 00-6443 "Δαπάνες Δεξιώσεων και Εθνικών και Τοπικών Εορτών" του προϋπολογισμού έτους 2018 του Δήμου Αρταίων»** |

Στην Άρτα σήμερα την εικοστή ογδόη (28η) του μηνός Νοεμβρίου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 28493/23-11-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Καραγεώργος Γεώργιος 6. Χαρακλιάς Κωνσταντίνος 7. Ζέρβας Κων/νος 8. Σιαφάκας Χριστόφορος 9. Λιόντος Νικόλαος | 1. Σφήκας Δημήτριος 2. Κουτρούμπα Άννα-Μαρία 3. Κοτσαρίνης Μιχαήλ 4. Λιλής Γεώργιος 5. Γραμματικού-Παπατσίμπα Θεανώ 6. Βλάχος Μιχαήλ 7. Βασιλάκη-Μητρογιώργου Βικτωρία 8. Κιτσαντά Ευαγγελίτσα 9. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Κοσμάς Ηλίας 6. Ντέμσια Αικατερίνη 7. Ζυγουβέλης Παναγιώτης 8. Παπαλέξης Ιωάννης | 1. Βλάρας Γρηγόριος 2. Κατσαντούλα Αναστασία 3. Παπακίτσος Στέφανος 4. Παπαιωάννου Κωνσταντίνος 5. Μπαλάγκας Γεώργιος 6. Παπάζογλου Χαράλαμπος 7. Πετανίτης Δημήτριος |

Στη συνεδρίαση παραβρέθηκαν οι Πρόεδροιτων Τοπικών Κοινοτήτων Καλογερικού Κορωνησίας και Ροδαυγής οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Συμβούλιο αποφάσισε για τη συζήτηση 12 εκτάκτων θεμάτων τα οποία θα συζητηθούν μετά την συζήτηση των τακτικών θεμάτων.

Η κα Βασιλάκη, η κα Κιτσαντά και ο κ. Ξυλογιάννης αποχώρησαν μετά την συζήτηση των τακτικών θεμάτων.

Ο κ. Πρόεδρος κήρυξε την έναρξη της συνεδρίασης και εισηγούμενος το 8ο έκτακτο θέμα της ημερήσιας διάταξης «α) Έγκριση πραγματοποίησης εκδλώσεων για την περίοδο των Χριστουγέννων από το Δήμο Αρταίων (10 Δεκεμβρίου 2018 έως 6 Ιανουαρίου 2019 β) Έγκριση αιτήματος εξειδίκευσης πίστωσης στον Κ.Α. 00-6443 "Δαπάνες Δεξιώσεων και Εθνικών και Τοπικών Εορτών" του προϋπολογισμού έτους 2018 του Δήμου Αρταίων» έδωσε το λόγο στον αρμόδιο αντιδήμαρχο κ. Σιαφάκα ο οποίος παίρνοντας το λόγο έθεσε υπόψη του Συμβουλίου τα εξής:

Ο Δήμος Αρταίων, στο πλαίσιο του εορτασμού των Χριστουγέννων, σχεδιάζει και φέτος να διοργανώσει εκδηλώσεις, σε μία προσπάθεια να τονώσει το εορταστικό κλίμα των ημερών. Συγκεκριμένα, το επίκεντρο των φετινών εκδηλώσεων θα είναι η κεντρική πλατεία της πόλης, η πλατεία Εθνικής Αντίστασης, όπου και θα τοποθετηθούν - με βάση σκαρίφημα από την Τεχνική Υπηρεσία του Δήμου Αρταίων - πατάρι για μουσικές εκδηλώσεις, ξύλινα σπιτάκια τα οποία θα εξυπηρετήσουν τις ανάγκες των διαδραστικών εργαστηρίων για παιδιά (εργαστήρια ζωγραφικής, χορού, κατασκευών, ζαχαροπλαστικής, μαγειρικής κλπ.), ξύλινα σπιτάκια για χριστουγεννιάτικα bazaar σχολείων και συλλόγων με φιλανθρωπική δράση, κλπ..



Επίσης, με στόχο να τονωθεί η κίνηση και το εορταστικό κλίμα σε όλες τις κεντρικές πλατείες της πόλης, θα τοποθετηθούν ξύλινα σπιτάκια για bazaar και άλλες εκδηλώσεις στην πλατεία Μονοπωλίου και στην πλατεία Κιλκίς, Επίσης θα υπάρχει χριστουγεννιάτικο τρενάκι το οποίο θα περνάει από τα κυριότερα αξιοθέατα της πόλης. Η διάρκεια πραγματοποίησης των χριστουγεννιάτικων εκδηλώσεων θα είναι από 10 Δεκεμβρίου 2018 έως 6 Ιανουαρίου 2019. Κατά την ίδια περίοδο θα υπάρχει και ηχοφωτιστική κάλυψη των κεντρικών πεζόδρομων της πόλης, προκειμένου να δοθεί ένας εορταστικός τόνος και να ενισχυθεί η τοπική αγορά, προσφέροντας στον επισκέπτη της πόλης μία ευχάριστη εορταστική εμπειρία. Ενδεικτικά κατά τη διάρκεια των Χριστουγέννων και της Πρωτοχρονιάς θα πραγματοποιηθούν εκδηλώσεις όπως:

* Μουσικές συναυλίες με γνωστούς καλλιτέχνες
* Συναυλίες σε συνεργασία με φιλαρμονικές και ωδεία της πόλης
* Διαδραστικά εργαστήρια για παιδιά
* Αφήγηση διαδραστικών παραμυθιών
* Καλλιτεχνικά και μουσικοκινητικά εργαστήρια
* Θεατρικές παραστάσεις
* Θέατρο Σκιών για παιδιά
* Διάφορες άλλες εκδηλώσεις που συνάδουν με το χαρακτήρα των ημερών (εργαστήρια ζαχαροπλαστικής, εργαστήρια χορού, κ.λπ.).
* Εκδηλώσεις φιλανθρωπικού χαρακτήρα σε συνδιοργάνωση με άλλους φορείς (Santa Bike σε συνεργασία με τον ποδηλατικό όμιλο Άρτας κλπ.)
* Εκδηλώσεις σε συνεργασία με πολιτιστικούς συλλόγους

Η δαπάνη που θα αναλάβει ο Δήμος Αρταίων για την διοργάνωση των Χριστουγεννιάτικων εκδηλώσεων προϋπολογίζεται στις 10.240,00 € και αφορά:

Δαπάνη για ενοικίαση τρένου (7.000,00 €)

Δαπάνη για ενοικίαση στεγάστρου (1.240,00 €)

Δαπάνη για αμοιβή καλλιτεχνών (2.000,00 €)

Σύμφωνα με την παρ. 3α, άρθρο 158 του Ν. 3463/2006: «πιστώσεις που είναι γραμμένες στους οικείους κωδικούς αριθμούς του προϋπολογισμού του Δήμου ή της Κοινότητας μπορεί να διατεθούν, με απόφαση του δημοτικού ή κοινοτικού συμβουλίου για την πληρωμή δαπανών, που αφορούν: α) Εθνικές ή τοπικές γιορτές ή άλλες ιδίως πολιτιστικές, μορφωτικές, ψυχαγωγικές, αθλητικές εκδηλώσεις, συνέδρια και συναντήσεις που οργανώνει ο Δήμος ή η Κοινότητα, εφόσον σχετίζονται με την εδαφική του περιφέρεια και συνδέονται με την προαγωγή των κοινωνικών και οικονομικών συμφερόντων ή των πολιτιστικών και πνευματικών ενδιαφερόντων των κατοίκων του. (……………….)».

Στον προϋπολογισμό οικονομικού έτους 2018 του Δήμου Αρταίων, ο οποίος ψηφίσθηκε με την αριθ. 621/2017 απόφαση του ΔΣ (ΑΔΑ: ΩΑ2ΝΩΨΑ – 8ΦΡ) κι εγκρίθηκε με την αριθ. 19444/7-2-2018 απόφαση του Συντονιστή της Αποκεντρωμένης Διοίκησης Ηπείρου – Δυτικής Μακεδονίας (ΑΔΑ: 67Ψ0ΟΡ1Γ – ΒΜΠ), προβλέπεται σχετική πίστωση στον Κ.Α. 00-6443.

Παρακαλούμε να εισαχθεί το θέμα στο Δημοτικό Συμβούλιο, προκειμένου να εγκρίνει:

1) την πραγματοποίηση εκδηλώσεων για την περίοδο των Χριστουγέννων από τον Δήμο   
 Αρταίων (10 Δεκεμβρίου 2018 έως 6 Ιανουαρίου 2019)

2) την εξειδίκευση της εγγεγραμμένης πίστωσης στον Κ.Α. 00-6443 «Δαπάνες   
 Δεξιώσεων και Εθνικών και Τοπικών Εορτών» του προϋπολογισμού του οικονομικού έτους  
 2018 του Δήμου Αρταίων, ως εξής: ποσό 10.240,00 € για την πραγματοποίηση εκδηλώσεων για την περίοδο των Χριστουγέννων από τον Δήμο Αρταίων.

Επισημαίνουμε σε αυτό το σημείο ότι, ενώ διενεργήθηκε ανοιχτή διαγωνιστική διαδικασία για τις ετήσιες δαπάνες που αφορούν στις πολιτιστικές εκδηλώσεις του Δήμου Αρταίων, εντούτοις για τις ανωτέρω αναφερόμενες κατηγορίες δαπανών Νο 1 & Νο 2 (ενοικίαση τρένου και ενοικίαση στεγάστρου) δεν υπήρξε ανάδοχος. Κατά συνέπεια προτείνουμε για τις εν λόγω δαπάνες να ακολουθηθεί η διαδικασία της απευθείας ανάθεσης . Επίσης η δαπάνη Νο 3 (αμοιβή καλλιτεχνών) δεν είχε εξ’ αρχής συμπεριληφθεί στην διαγωνιστική διαδικασία για τις ετήσιες πολιτιστικές δαπάνες. Επομένως και για την κατηγορία αυτή προτείνουμε να ακολουθηθεί η διαδικασία της απευθείας ανάθεσης. (Όσο αφορά στην δαπάνη για τα έξοδα ηχοφωτιστικής κάλυψης των εκδηλώσεων στην πλατεία Εθνικής Αντίστασης αλλά και των κεντρικών πεζοδρόμων της πόλης, να σημειωθεί ότι η εν λόγω δαπάνη είχε ενταχθεί στη διαγωνιστική διαδικασία και υπήρξε ανάδοχος, του οποίου η σύμβαση θα έχει υπογραφεί έως την έναρξη των εκδηλώσεων).

Επειδή οι Χριστουγεννιάτικες εκδηλώσεις θα έχουν διάρκεια τόσο στο έτος 2018 όσο και στο έτος 2019, θα πρέπει να επιμεριστούν οι δαπάνες στους προϋπολογισμούς των αντίστοιχων ετών. Προτείνεται να γίνει κατανομή των δαπανών σύμφωνα με τον ακόλουθο πίνακα:

|  |  |  |
| --- | --- | --- |
| **ΕΙΔΟΣ ΔΑΠΑΝΗΣ** | **ΕΤΟΣ 2018** | **ΕΤΟΣ 2019** |
| Μίσθωση στεγάστρου | 0,00 € | 1.240,00 € |
| Μίσθωση τρένου | 0,00 € | 7.000,00 € |
| Αμοιβή καλλιτεχνών | 2.000,00 € | 0,00 € |
| **ΣΥΝΟΛΟ ΑΝΑ ΕΤΟΣ** | **2.000,00 €** | **8.240,00 €** |
| **ΓΕΝΙΚΟ ΣΥΝΟΛΟ** | **10.240,00 €** | |

Η δαπάνη των 2.000,00€ θα βαρύνει τον Κ.Α. 00 - 6443 «Δαπάνες δεξιώσεων και εθνικών ή τοπικών εορτών» προϋπολογισμού έτους 2018, στον οποίο υπάρχει διαθέσιμη πίστωση. Η δαπάνη των 8.240,00 € θα βαρύνει τον προϋπολογισμό του έτους 2019.

Στη συνέχεια έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3852/10, N.3463/06 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α.  Την  πραγματοποίηση εκδηλώσεων για την περίοδο των Χριστουγέννων από τον Δήμο   
 Αρταίων (10 Δεκεμβρίου 2018 έως 6 Ιανουαρίου 2019)

Β. Την εξειδίκευση της εγγεγραμμένης πίστωσης στον Κ.Α. 00-6443 «Δαπάνες   
 Δεξιώσεων και Εθνικών και Τοπικών Εορτών» του προϋπολογισμού του οικονομικού έτους  
 2018 του Δήμου Αρταίων, ως εξής: ποσό 10.240,00 € για την πραγματοποίηση εκδηλώσεων για την περίοδο των Χριστουγέννων από τον Δήμο Αρταίων.

Επισημαίνουμε σε αυτό το σημείο ότι, ενώ διενεργήθηκε ανοιχτή διαγωνιστική διαδικασία για τις ετήσιες δαπάνες που αφορούν στις πολιτιστικές εκδηλώσεις του Δήμου Αρταίων, εντούτοις για τις ανωτέρω αναφερόμενες κατηγορίες δαπανών Νο 1 & Νο 2 (ενοικίαση τρένου και ενοικίαση στεγάστρου) δεν υπήρξε ανάδοχος. Κατά συνέπεια προτείνουμε για τις εν λόγω δαπάνες να ακολουθηθεί η διαδικασία της απευθείας ανάθεσης . Επίσης η δαπάνη Νο 3 (αμοιβή καλλιτεχνών) δεν είχε εξ’ αρχής συμπεριληφθεί στην διαγωνιστική διαδικασία για τις ετήσιες πολιτιστικές δαπάνες. Επομένως και για την κατηγορία αυτή προτείνουμε να ακολουθηθεί η διαδικασία της απευθείας ανάθεσης. (Όσο αφορά στην δαπάνη για τα έξοδα ηχοφωτιστικής κάλυψης των εκδηλώσεων στην πλατεία Εθνικής Αντίστασης αλλά και των κεντρικών πεζοδρόμων της πόλης, να σημειωθεί ότι η εν λόγω δαπάνη είχε ενταχθεί στη διαγωνιστική διαδικασία και υπήρξε ανάδοχος, του οποίου η σύμβαση θα έχει υπογραφεί έως την έναρξη των εκδηλώσεων).

Γ.- Τον επιμερισμό των δαπανών στους προϋπολογισμούς των ετών 2018 και 2019 διότι οι οι Χριστουγεννιάτικες εκδηλώσεις θα έχουν διάρκεια τόσο στο έτος 2018 όσο και στο έτος 2019, σύμφωνα με τον παρακάτω πίνακα:

|  |  |  |
| --- | --- | --- |
| **ΕΙΔΟΣ ΔΑΠΑΝΗΣ** | **ΕΤΟΣ 2018** | **ΕΤΟΣ 2019** |
| Μίσθωση στεγάστρου | 0,00 € | 1.240,00 € |
| Μίσθωση τρένου | 0,00 € | 7.000,00 € |
| Αμοιβή καλλιτεχνών | 2.000,00 € | 0,00 € |
| **ΣΥΝΟΛΟ ΑΝΑ ΕΤΟΣ** | **2.000,00 €** | **8.240,00 €** |
| **ΓΕΝΙΚΟ ΣΥΝΟΛΟ** | **10.240,00 €** | |

Δ. - Η δαπάνη των 2.000,00€ θα βαρύνει τον Κ.Α. 00 - 6443 «Δαπάνες δεξιώσεων και εθνικών ή τοπικών εορτών» προϋπολογισμού έτους 2018, στον οποίο υπάρχει διαθέσιμη πίστωση. Η δαπάνη των 8.240,00 € θα βαρύνει τον προϋπολογισμό του έτους 2019.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 669/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*