

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 31/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 657/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΩΧΞ7ΩΨΑ-19Χ | **«Επί εξέτασης της ΑΤΕΚ Δ. Τζίκερας & ΣΙΑ ΟΕ για παράταση συμβατικής προθεσμίας έργου «Εξωραϊσμός πλατείας Καραϊσκάκη»** |

Στην Άρτα σήμερα την εικοστή ογδόη (28η) του μηνός Νοεμβρίου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 28493/23-11-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Καραγεώργος Γεώργιος 6. Χαρακλιάς Κωνσταντίνος 7. Ζέρβας Κων/νος 8. Σιαφάκας Χριστόφορος 9. Λιόντος Νικόλαος | 1. Σφήκας Δημήτριος 2. Κουτρούμπα Άννα-Μαρία 3. Κοτσαρίνης Μιχαήλ 4. Λιλής Γεώργιος 5. Γραμματικού-Παπατσίμπα Θεανώ 6. Βλάχος Μιχαήλ 7. Βασιλάκη-Μητρογιώργου Βικτωρία 8. Κιτσαντά Ευαγγελίτσα 9. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Κοσμάς Ηλίας 6. Ντέμσια Αικατερίνη 7. Ζυγουβέλης Παναγιώτης 8. Παπαλέξης Ιωάννης | 1. Βλάρας Γρηγόριος 2. Κατσαντούλα Αναστασία 3. Παπακίτσος Στέφανος 4. Παπαιωάννου Κωνσταντίνος 5. Μπαλάγκας Γεώργιος 6. Παπάζογλου Χαράλαμπος 7. Πετανίτης Δημήτριος |

Στη συνεδρίαση παραβρέθηκαν οι Πρόεδροιτων Τοπικών Κοινοτήτων Καλογερικού Κορωνησίας και Ροδαυγής οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Συμβούλιο αποφάσισε για τη συζήτηση 12 εκτάκτων θεμάτων τα οποία θα συζητηθούν μετά την συζήτηση των τακτικών θεμάτων.

Η κα Βασιλάκη, η κα Κιτσαντά και ο κ. Ξυλογιάννης αποχώρησαν μετά την συζήτηση των τακτικών θεμάτων.

Ο Πρόεδρος κήρυξε την έναρξη της συνεδρίασης και εισηγούμενος το 26ο τακτικό  θέμα της ημερήσιας διάταξης « **Επί εξέτασης της ΑΤΕΚ Δ. Τζίκερας & ΣΙΑ ΟΕ για παράταση συμβατικής προθεσμίας έργου «Εξωραϊσμός πλατείας Καραϊσκάκη για παράταση προθεσμίας»** έδωσε το λόγο στον αρμόδιο αντιδήμαρχο κ. Ζέρβα ο οποίος έθεσε υπόψη του συμβουλίου την από 31-10-2018 αίτηση της αναδόχου εταιρείας της αναδόχου εταιρείας ΑΤΕΚ Δ. Τζίκερας & ΣΙΑ Ο.Ε. του παραπάνω έργου, με την οποία ζητά παράταση περαίωσης του έργου έως 31-1-2019.

Στη συνέχεια αναγνώστηκε η εισήγηση της ΤΥΔ στην οποία αναφέρονται τα εξής:

Στις 15-11-2017 υπογράφηκε σύμβαση για την κατασκευή του έργου **«Εξωραϊσμός πλατείας Καραϊσκάκη»** μεταξύ του Δημάρχου Δήμου Αρταίων Χρήστο Τσιρογιάννη και του εκπροσώπου της αναδόχου εταιρείας ΑΤΕΚ Δ. Τζίκερας & ΣΙΑ Ο.Ε. Σύμφωνα με αυτή το έργο θα πρέπει να περατωθεί έως στις 14-11-2018.

Έως σήμερα έχουν εκτελεσθεί οι εργασίες πλακόστρωσης, η κατασκευή της παιδικής χαράς που αντιστοιχούν στο 80% του συνόλου των προς εκτέλεση εργασιών. Οι ανεκτέλεστες εργασίες αφορούν τις εργασίες κυρίως την τοποθέτηση των φωτιστικών σωμάτων, της μεταλλική περίφραξη, των μαρμάρων του μνημείου, της μπασκέτας, των κάδων απορριμμάτων και των βρυσών.

Η πλατεία γειτνιάζει με το 4ο Δημοτικό Σχολείο και Νηπιαγωγείο επομένως κατά τις ώρες λειτουργίας του σχολείου υπάρχει καθυστέρηση στην πρόοδο των εργασιών, επίσης κατά την κατασκευή της πλατείας προέκυψε η ανάγκη βελτίωσης της υπάρχουσας υποδομής του ηλεκτροφωτισμού.

Κατόπιν των ανωτέρω εισηγούμεθα να δοθεί παράταση έως στις 31-1-2019 για να ολοκληρωθεί το έργο.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010, την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Αποδέχεται το αίτημα της εταιρείας ΑΤΕΚ Δ. Τζίκερας & ΣΙΑ Ο.Ε. αναδόχου εκτέλεσης του έργου **«Εξωραϊσμός πλατείας Καραϊσκάκη»** και εγκρίνει την  παράταση της συμβατικής προθεσμίας περαίωσης του ανωτέρω έργου έως τις 31-1-2019 για να ολοκληρωθεί το έργο, σύμφωνα με την εισήγηση της ΤΥΔ.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.657/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*