

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 31/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 654/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΩΥ21ΩΨΑ-ΞΔΘ | **«Έγκριση 2ου ΑΠΕ και 2ου ΠΚΝΕΤΕ του έργου «Επισκευές και επεκτάσεις τσιμεντόστρωτων οδοστρωμάτων Δήμου Αρταίων»** |

Στην Άρτα σήμερα την εικοστή ογδόη (28η) του μηνός Νοεμβρίου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 28493/23-11-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Καραγεώργος Γεώργιος 6. Χαρακλιάς Κωνσταντίνος 7. Ζέρβας Κων/νος 8. Σιαφάκας Χριστόφορος 9. Λιόντος Νικόλαος | 1. Σφήκας Δημήτριος 2. Κουτρούμπα Άννα-Μαρία 3. Κοτσαρίνης Μιχαήλ 4. Λιλής Γεώργιος 5. Γραμματικού-Παπατσίμπα Θεανώ 6. Βλάχος Μιχαήλ 7. Βασιλάκη-Μητρογιώργου Βικτωρία 8. Κιτσαντά Ευαγγελίτσα 9. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Κοσμάς Ηλίας 6. Ντέμσια Αικατερίνη 7. Ζυγουβέλης Παναγιώτης 8. Παπαλέξης Ιωάννης | 1. Βλάρας Γρηγόριος 2. Κατσαντούλα Αναστασία 3. Παπακίτσος Στέφανος 4. Παπαιωάννου Κωνσταντίνος 5. Μπαλάγκας Γεώργιος 6. Παπάζογλου Χαράλαμπος 7. Πετανίτης Δημήτριος |

Στη συνεδρίαση παραβρέθηκαν οι Πρόεδροιτων Τοπικών Κοινοτήτων Καλογερικού Κορωνησίας και Ροδαυγής οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Συμβούλιο αποφάσισε για τη συζήτηση 12 εκτάκτων θεμάτων τα οποία θα συζητηθούν μετά την συζήτηση των τακτικών θεμάτων.

Η κα Βασιλάκη, η κα Κιτσαντά και ο κ. Ξυλογιάννης αποχώρησαν μετά την συζήτηση των τακτικών θεμάτων.

Ο Πρόεδρος κήρυξε την έναρξη της συνεδρίασης και εισηγούμενος το 23ο τακτικό  θέμα της ημερήσιας διάταξης: «Έγκριση 2ου ΑΠΕ και 2ου ΠΚΝΕΤΕ του έργου «Επισκευές και επεκτάσεις τσιμεντόστρωτων οδοστρωμάτων Δήμου Αρταίων» έθεσε υπόψη του συμβουλίου τον 2ο Α.Π.Ε. του ανωτέρω έργου, ο οποίος είναι συνολικής δαπάνης 64.363,95 € με Φ.Π.Α. και συντάχθηκε από την ΤΥΔ .

Ο παρών 2ος ΑΠΕ συντάχθηκε χωρίς υπέρβαση των ποσοτικών ορίων του 20% της συμβατικής δαπάνης ομάδας εργασιών και το 10% αθροιστικά της δαπάνης της αρχικής σύμβασης για την χρήση των επί «έλασσον» δαπανών, σύμφωνα με τον Ν. 4412/2016.

Περιλαμβάνει, αφενός μεν την ανάλωση των απρόβλεπτων για την διόρθωση προφανών παραλείψεων και σφαλμάτων της προμέτρησης της μελέτης και όχι από τροποποίηση της μορφής του έργου, καθώς επίσης και των νέων εργασιών όπως αυτές προέκυψαν με βάσει τις επιμετρήσεις των ήδη εκτελεσμένων εργασιών και την προμέτρηση των υπολειπόμενων εργασιών του έργου, αφετέρου τη χρήση της δαπάνης που εξοικονομείται από τη μείωση συμβατικών ποσοτήτων, που είναι αναγκαία για την αρτιότητα και λειτουργικότητα του έργου.

Με τις εργασίες του παρόντος ΑΠΕ δεν προκαλείται αλλαγή του σχεδίου της αρχικής σύμβασης, δεν θίγεται η πληρότητα, ποιότητα και λειτουργικότητα του έργου, δεν καταργείται ομάδα εργασιών, δεν τροποποιούνται προδιαγραφές.

Η συνολική δαπάνη των εργασιών του 2ου ΑΠΕ ανέρχεται στο ποσό των 51.906,41 € και

με ΦΠΑ 64.363,95 € σε υπέρβαση από την αρχική σύμβαση κατά 8.363,95 € (ποσοστό αύξησης 14,94 %), για να συμπεριλάβει εργασίες που δεν μπορούσαν να προβλεφθούν κατά τη σύνταξη της μελέτης.

Με τον 2ο ΑΠΕ συντάσσεται και το 2ο ΠΚΤΝΜΕ για να συμπεριλάβει τις νέες τιμές της εργολαβίας που προέκυψαν κατά την εξέλιξη της εργολαβίας και είναι απαραίτητες για την άρτια, έντεχνη και ολοκληρωμένη κατασκευή του έργου

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την έγκριση του 2ου ΑΠΕ και 2ου ΠΚΝΕΤΕ του έργου «Επισκευές και επεκτάσεις τσιμεντόστρωτων οδοστρωμάτων Δήμου Αρταίων**»** ο οποίος είναι συνολικής δαπάνης 64.363,95€ με ΦΠΑ, σε υπέρβαση από την αρχική σύμβαση κατά 8.363,95 € (ποσοστό αύξησης 14,94 %), για να συμπεριλάβει εργασίες που δεν μπορούσαν να προβλεφθούν κατά τη σύνταξη της μελέτης.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 654/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*