

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 31/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 633/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: Ψ5ΥΚΩΨΑ-27Β | **«Υποβολή Πρότασης “Ανοικτό Κέντρο Εμπορίου Δήμου Αρταίων” στα πλαίσια της πρόκλησης a/a ΟΠΣ:2658/04-06-2018 του Επιχειρησιακού Προγράμματος <Ανταγωνιστικότητα Επιχειρηματικότητα και Καινοτομία 2014- 2020>»** |

Στην Άρτα σήμερα την εικοστή ογδόη (28η) του μηνός Νοεμβρίου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 28493/23-11-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Καραγεώργος Γεώργιος 6. Χαρακλιάς Κωνσταντίνος 7. Ζέρβας Κων/νος 8. Σιαφάκας Χριστόφορος 9. Λιόντος Νικόλαος | 1. Σφήκας Δημήτριος 2. Κουτρούμπα Άννα-Μαρία 3. Κοτσαρίνης Μιχαήλ 4. Λιλής Γεώργιος 5. Γραμματικού-Παπατσίμπα Θεανώ 6. Βλάχος Μιχαήλ 7. Βασιλάκη-Μητρογιώργου Βικτωρία 8. Κιτσαντά Ευαγγελίτσα 9. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Κοσμάς Ηλίας 6. Ντέμσια Αικατερίνη 7. Ζυγουβέλης Παναγιώτης 8. Παπαλέξης Ιωάννης | 1. Βλάρας Γρηγόριος 2. Κατσαντούλα Αναστασία 3. Παπακίτσος Στέφανος 4. Παπαιωάννου Κωνσταντίνος 5. Μπαλάγκας Γεώργιος 6. Παπάζογλου Χαράλαμπος 7. Πετανίτης Δημήτριος |

Στη συνεδρίαση παραβρέθηκαν οι Πρόεδροιτων Τοπικών Κοινοτήτων Καλογερικού Κορωνησίας και Ροδαυγής οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Συμβούλιο αποφάσισε για τη συζήτηση 12 εκτάκτων θεμάτων τα οποία θα συζητηθούν μετά την συζήτηση των τακτικών θεμάτων.

Η κα Βασιλάκη, η κα Κιτσαντά και ο κ. Ξυλογιάννης αποχώρησαν μετά την συζήτηση των τακτικών θεμάτων.

Ο Πρόεδρος κήρυξε την έναρξη της συνεδρίασης και εισηγούμενος το 2ο τακτικό  θέμα της ημερήσιας διάταξης « Υποβολή Πρότασης “Ανοικτό Κέντρο Εμπορίου Δήμου Αρταίων” στα πλαίσια της πρόκλησης a/a ΟΠΣ:2658/04-06-2018 του Επιχειρησιακού Προγράμματος ‘Ανταγωνιστικότητα Επιχειρηματικότητα και Καινοτομία 2014-2020’» έδωσε το λόγο στον Δήμαρχο κ. Χρήστο Τσιρογιάννη ο οποίος παίρνοντας το λόγο έθεσε υπόψη του Συμβουλίου τα εξής:

Στα πλαίσια της πρόσκλησης με κωδ. 098 και α/α ΟΠΣ:2658 με τίτλο «Ανοικτά Κέντρα Εμπορίου» στα πλαίσια του Άξονα Προτεραιότητας 01 «Ανάπτυξη επιχειρηματικότητας με Τομεακές προτεραιότητες» του Επιχειρησιακού Προγράμματος «Ανταγωνιστικότητα Επιχειρηματικότητα και Καινοτομία», ο οποίος συγχρηματοδοτείται από το ΕΤΠΑ, εισηγούμαστε την υποβολή πρότασης για το “Ανοικτό Κέντρο Εμπορίου Δήμου Αρταίων”.

Η πρόταση που θα υποβληθεί αφορά τη χρηματοδότηση των παρεμβάσεων αναβάθμισης της εμπορικής περιοχής του πεζοδρομημένου κέντρου της Άρτας. Η περιοχή παρέμβασης επιλέχθηκε λόγω της αυξημένης επιχειρηματικής δραστηριότητας, των υφιστάμενων ροών για πεζούς, τη σημασία πολιτιστικών πόρων που εντοπίζονται, όπως το θέατρο της Αρχαίας Αμβρακίας, διατηρητέα κτίρια, Ιστορικό Δημαρχείο. Οι παρεμβάσεις θα αφορούν κατασκευαστικές παρεμβάσεις που θα βελτιώσουν την αισθητική και τη λειτουργικότητα της περιοχής, χρησιμοποιώντας υλικά για τη βελτίωση του μικροκλίματος ενώ θα υιοθετηθούν και έξυπνες εφαρμογές, βιώσιμης αστικής κινητικότητας κλπ. Εφόσον ο Δήμος Αρταίων ενταχθεί στο πρόγραμμα και με το πέρας της υλοποίησης της πράξης ο Δήμος προτίθεται να προβεί σε αγορά και λειτουργία mini-bus για την πληρέστερη λειτουργία των δημοτικών σταθμών στάθμευσης και την εξυπηρέτηση εμπόρων και κατοίκων-επισκεπτών.

Η εν λόγω πρόταση θα υποβληθεί από το Δήμο Αρταίων σε συνεργασία με τον Εμπορικό Σύλλογο Άρτας και θα στοχεύει τη συνολική ανάδειξη της ταυτότητας του εμπορικού κέντρου της Άρτας. Ο προτεινόμενος προϋπολογισμός του Δήμου Αρταίων ανέρχεται περίπου στο ποσό των 3.000.000,00€, με μέγιστη επιλέξιμη Δημόσια Δαπάνη για το Δήμο Αρταίων να ανέρχεται στα 1.500.000,00€, σύμφωνα με τα όσα ορίζονται στην πρόσκληση.

Εισηγούμαστε:

α) την υποβολή της παραπάνω πρότασης έργου από πλευράς του Δήμου Αρταίων σε συνεργασία με τον Εμπορικό Σύλλογο Άρτας, με τίτλο ‘Ανοικτό Κέντρο Εμπορίου Δήμου Αρταίων’, στην πρόσκληση με κωδ. 098 και α/α ΟΠΣ:2658 με τίτλο «Ανοικτό Κέντρο Εμπορίου Δήμου Αρταίων»

β) τη δέσμευση κάλυψης με ίδιους πόρους της οικονομικής διαφοράς για τον προτεινόμενο προϋπολογισμό των παρεμβάσεων του Δήμου

γ) την αποδοχή της υπογραφής του Μνημονίου Συνεργασίας μεταξύ του Δήμου Αρταίων και του Εμπορικού Συλλόγου Άρτας

δ) την έγκριση του φακέλου υποβολής της πρότασης

ε) την εξουσιοδότηση του Δημάρχου Αρταίων κου Χρήστου Τσιρογιάννη για όλες τις απαραίτητες ενέργειες σχετικά.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010, την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την υποβολή της πρότασης έργου “Ανοικτό Κέντρο Εμπορίου Δήμου Αρταίων” στα πλαίσια της πρόκλησης a/a ΟΠΣ:2658/04-06-2018 του Επιχειρησιακού Προγράμματος ‘Ανταγωνιστικότητα Επιχειρηματικότητα και Καινοτομία 2014-2020’ από πλευράς του Δήμου Αρταίων (Δικαιούχος), σε συνεργασία με τον Εμπορικό Σύλλογο Άρτας (Συνδικαιούχος), με τίτλο «Ανοικτό Κέντρο Εμπορίου Δήμου Αρταίων», στην πρόσκληση με κωδ. 098 και α/α ΟΠΣ:2658 με τίτλο «Ανοικτό Κέντρο Εμπορίου Δήμου Αρταίων»

Β.-Τη δέσμευση κάλυψης με ίδιους πόρους της οικονομικής διαφοράς για τον προτεινόμενο προϋπολογισμό των παρεμβάσεων του Δήμου.

Γ.- Την αποδοχή της υπογραφής του Μνημονίου Συνεργασίας μεταξύ του Δήμου Αρταίων και του Εμπορικού Συλλόγου Άρτας.

Δ.- Την έγκριση του φακέλου υποβολής της πρότασης.

Ε.- Τη δέσμευση συμπερίληψης της πράξης “Ανοικτό Κέντρο Εμπορίου Δήμου Αρταίων” στο Επιχειρησιακό Πρόγραμμα του Δήμου Αρταίων σε επικείμενη τροποποίησή του.

Δ.- Την εξουσιοδότηση του Δημάρχου Αρταίων κου Χρήστου Τσιρογιάννη για όλες τις απαραίτητες ενέργειες σχετικά.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 633/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*